text:
 |
 52011PC0445
 Proposta għal REGOLAMENT TAL-PARLAMENT EWROPEW U TAL-KUNSILL Li joħloq Ordni Ewropea tal-Priżervazzjoni tal-Kontijiet sabiex jiġi ffaċilitat l-irkupru transkonfinali tad-dejn f'materji ċivili u kummerċjali /* KUMM/2011/0445 finali - 2011/0204 (COD) */
 MEMORANDUM TA’ SPJEGAZZJONI
 1. KUNTEST TAL-PROPOSTA
 1.1 Kuntest ġenerali
 Il-Programm ta’ Stokkolma tal-2009 biex
 jitwasslu l-ġustizzja, il-libertà u s-sigurtà liċ-ċittadini[1]
 jenfasizza li ż-żona ġudizzjarja Ewropea għandha sservi
 bħala mezz ta’ sostenn għall-attività ekonomika fis-Suq Uniku u
 jistieden lill-Kummissjoni sabiex tressaq proposti xierqa biex, fost
 l-oħrajn, tittejjeb l-effiċjenza fl-eżekuzzjoni tas-sentenzi
 fl-UE fir-rigward ta’ kontijiet bankarji u l-assi tad-debituri. Il-Pjan ta’
 Azzjoni tal-Komunità li jimplimenta l-Programm ta’ Stokkolma[2]
 jikkonferma dan il-mandat politiku billi jipprovdi għal Regolament dwar
 it-titjib fl-effiċjenza tal-eżekuzzjoni ta’ sentenzi fl-Unjoni
 Ewropea: is-sekwestru ta’ kontijiet bankarji.
 Il-Kummissjoni diġà nnutat
 id-diffikultajiet fl-irkupru ta’ djun transkonfinali f’Komunikazzjoni tal-1998
 "Lejn Effiċjenza Akbar fil-Ksib u l-Eżekuzzjoni tas-Sentenzi
 fl-Unjoni Ewropea"[3], u enfasizzat
 il-ħtieġa biex titjieb l-eżekuzzjoni tas-sentenzi kif ukoll
 il-ħtieġa li jiġu stabbiliti miżuri protettivi kontra
 l-assi tad-debitur fil-livell tal-UE. Dan il-metodu kien approvat mill-Kunsill
 fil-Programm tiegħu tas-sena 2000 dwar ir-Rikonoxximent Reċiproku[4].
 Għalkemm minn dakinhar ’il hawn sar ħafna progress sabiex
 tinħoloq Żona Ewropea ta’ Ġustizzja Ċivili ġenwina,
 dawn il-kwistjonijiet għadhom ma ġewx indirizzati
 mil-leġiżlatur Ewropew. L-istrumenti eżistenti fil-qasam
 tal-ġustizzja ċivili, pereżempju r-Regolament (KE) Nru 44/2001
 tal-Kunsill tat-22 ta’ Diċembru 2000 dwar ġuriżdizzjoni u
 rikonoxximent u eżekuzzjoni ta' sentenzi f'materji ċivili u
 kummerċjali (minn hawn ’il quddiem imsejjaħ "ir-Regolament
 Brussell I")[5] jassiguraw biss li
 sentenza mogħtija fi Stat Membru wieħed hija rikonoxxuta u eżegwibbli
 fi Stat Membru ieħor, iżda ma jinkludu l-ebda dispożizzjoni dwar
 kif is-sentenzi għandhom jiġu fil-fatt eżegwiti. Sa issa,
 il-modalitajiet proċedurali tal-eżekuzzjoni ta' sentenza jew ta'
 titolu eżegwibbli ieħor huma esklussivament rregolati mil-liġi
 nazzjonali. Dan il-metodu ma jinbidilx bir-reviżjoni proposta
 tar-Regolament Brussell I[6].
 Il-ħtieġa biex jitjieb l-irkupru ta’
 djun transkonfinali kienet enfasizzata dan l-aħħar mill-Parlament
 Ewropew, li f’Mejju 2011 adotta rapport fuq inizjattiva tiegħu stess li
 jsejjaħ lill-Kummissjoni sabiex tressaq proposta dwar miżuri
 intermedjarji għall-iffriżar u d-divulgazzjoni tal-assi ta’ debitur
 f’każijiet transkonfinali[7].
 1.2 Raġunijiet
 għall-proposta u l-għanijiet tagħha
 Fil-preżent,
 kreditur li jkun qed ifittex li jirkupra d-dejn tiegħu fi Stat Membru
 ieħor ikollu jiffaċċja diffikultajiet sinjifikanti. B’mod
 partikolari, huwa ferm aktar diffiċli, fit-tul u għali għalih li
 jikseb miżuri proviżorji sabiex jippreżerva l-assi tad-debitur
 tiegħu li jkunu jinsabu barra mill-pajjiż. Din hija problema
 għaliex l-aċċess rapidu u faċli għal tali miżuri
 proviżorji ħafna drabi huwa kruċjali sabiex jiġi
 żgurat li d-debitur ma jkunx neħħa jew iddissipa l-assi
 tiegħu sal-mument meta l-kreditur ikun kiseb u inforza sentenza dwar
 il-merti. Dan huwa importanti b’mod partikolari fir-rigward ta’ assi
 f’kontijiet bankarji. Fil-preżent, id-debituri jistgħu faċilment
 jevadu l-miżuri ta’ eżekuzzjoni billi b’mod rapidu jittrasferixxu
 l-flus tagħhom minn kont bankarju fi Stat Membru għal ieħor.
 Kreditur, madankollu, ftit li xejn ikollu ċ-ċans li jimblokka
 l-kontijiet bankarji tad-debitur li jkunu f’pajjiż barrani sabiex
 jassigura l-ħlas tat-talba tiegħu. Konsegwentement, ħafna
 kredituri jew ma jkunux jistgħu jirkupraw b’suċċess it-talbiet
 tagħhom barra mill-pajjiż, jew inkella jidhrilhom li ma jkunx
 vallapena li jfittxuhom u jispiċċaw biex jirrinunzjaw għalihom.
 Essenjzalment, jistgħu jiġu
 identifikati erba’ nuqqasijiet ewlenin fis-sitwazzjoni preżenti:
 ·
 Il-kundizzjonijiet sabiex jinħarġu
 ordnijiet għall-priżervazzjoni ta’ assi f’kontijiet bankarji skont
 il-liġijiet nazzjonali jvarjaw b’mod konsiderevoli madwar l-UE. Dan
 jagħmilha ferm aktar diffiċli għall-kredituri sabiex jiksbu
 ordnijiet għall-priżervazzjoni ta’ kontijiet (jew biex jiksbu
 waħda mingħajr is-smigħ minn qabel tad-debitur) f’ċerti
 Stati Membri milli f’oħrajn u dan jinkoraġġixxi
 l-forum-shopping. Kif inhi bħalissa l-liġi Ewropea, problema
 oħra tirriżulta mill-fatt li l-miżuri proviżorji
 maħruġa mingħajr smigħ minn qabel tad-debitur ma jiġux
 rikonoxxuti u eżegwiti fi Stat Membru ieħor taħt ir-Regolament
 Brussell I skont il-ġurisprudenza tal-Qorti tal-Ġustizzja tal-Unjoni
 Ewropea[8]. Din il-problema,
 madankollu, diġà ġiet indirizzata permezz tal-proposta
 tal-Kummissjoni għal reviżjoni tar-Regolament Brussell I.
 ·
 It-tieni problema għandha x’taqsam mal-fatt li
 f’ħafna Stati Membi huwa diffiċli, jekk mhux impossibbli,
 għall-kreditur li jikseb informazzjoni dwar id-dettalji tal-kont bankarju
 tad-debitur tiegħu mingħajr ma jirrikorri għas-servizzi ta’
 aġenziji ta' investigazzjoni privata. Dan in-nuqqas ta’ trasparenza
 ħafna drabi ma jippermettix li kreditur ikollu aċċess għal
 din it-tip ta’ miżura proviżorja.
 ·
 It-tielet, l-ispejjeż sabiex tinkiseb u
 tiġi eżegwita ordni għall-priżervazzjoni tal-kontijiet
 f’sitwazzjoni transkonfinali huma ġeneralment ogħla milli
 f’każijiet lokali, li jwaqqaf lill-kredituri milli jirkupraw it-talbiet
 tagħhom barra l-pajjiż bl-għajnuna tas-sistema ġudizzjarja.
 ·
 Fl-aħħar nett, id-differenzi u t-tul
 fis-sistemi ta’ eżekuzzjoni nazzjonali joħolqu problema serja
 għal dawk il-kredituri li jkunu qed ifittxu l-eżekuzzjoni ta’
 deċiżjoni ġudizzjarja. Dan jhedded l-effikaċja ta’
 miżuri proviżorji bħall-ordnijiet għall-priżervazzjoni
 ta’ kontijiet li, per definizzjoni, tiddependi fuq implimentazzjoni rapida.
 Analiżi dettaljata tal-problemi
 tas-sistema preżenti kif ukoll tal-impatti tal-għażliet
 differenti li ġew ikkunsidrati sabiex jiġu indirizzati tidher
 fil-Valutazzjoni tal-Impatt mehmuża ma’ din il-proposta.
 L-għanijiet ġenerali ta’ din
 il-proposta huma li tikkontribwixxi għall-iżvilupp tas-suq intern
 tal-UE kif imfisser fl-Istrateġja Ewropa 2020 għat-Tkabbir[9]
 kif ukoll li toħloq żona Ewropea ġenwina ta’ ġustizzja
 ċivili fil-qasam tal-eżekuzzjoni. L-għanijiet ġenerali ta’
 din il-proposta huma li jiġi ffaċilitat l-ikrupru ta’ talbiet
 transkonfinali għaċ-ċittadini u n-negozji, b’mod partikolari
 l-SMEs u li titjieb l-effiċjenza fl-eżekuzzjoni ta’ sentenzi fi
 kwistjonijiet ċivili u kummerċjali li jikkonċernaw tilwimiet
 transkonfinali, biex b’hekk jitnaqqsu r-riskji involuti fil-kummerċ
 transkonfinali, tiżdied il-kunfidenza tan-negozjanti, titjieb
 l-imġiba tal-ħlas tad-debituri f’sitwazzjonijiet transkonfinali u
 tiġi inkoraġġita aktar l-attività tan-negozju transkonfinali.
 B’mod aktar speċifiku, din il-proposta
 għandha l-għan li
 ·
 tippermetti lill-kredituri biex jiksbu ordnijiet
 għall-priżervazzjoni ta’ kontijiet fuq il-bażi tal-istess
 kundizzjonijiet minkejja l-pajjiż fejn l-awtorità kompetenti tkun tinsab;
 ·
 Tippermetti lill-kredituri biex jiksbu informazzjoni
 dwar fejn jinsabu l-kontijiet bankarji tad-debituri tagħhom; u
 ·
 Tnaqqas l-ispejjeż u d-dewmien
 għall-kredituri li jkunu qed ifittxu li jiksbu u jeżeġwixxu
 ordni għall-priżervazzjoni tal-kontijiet f’sitwazzjonijiet
 transkonfinali.
 2. IR-RIŻULTATI TAL-KONSULTAZZJONIJIET
 MAL-PARTIJIET INTERESSATI U VALUTAZZJONI TAL-IMPATT
 Qabel din il-proposta kienet saret
 konsultazzjoni wiesgħa mal-pubbliku interessat, mal-Istati Membri, ma’
 istituzzjonijiet u esperti oħra dwar il-problemi eżistenti
 fis-sistema preżenti u s-soluzzjonijiet possibbli għalihom. Fl-24 ta’
 Ottubru 2006, il-Kummissjoni adottat Green Paper dwar it-titjib
 fl-effiċjenza tal-eżekuzzjoni tas-sentenzi fl-UE: is-sekwesteru ta’
 kontijiet bankarji[10] li ssuġġeriet
 il-ħolqien ta’ miżura proviżorja Ewropea
 għall-priżervazzjoni ta’ kontijiet bankarji u li għaliha
 ntbagħtu 68 reazzjoni. Meta ġiet biex telabora dawn
 is-suġġerimenti, il-Kummissjoni kkunsidrat ir-riżultati ta’
 studju legali kumparattiv li ġie ppreżentat mill-Prof Burkhard Hess
 mill-Università ta’ Heidelberg fi Frar 2004 (li kien ikopri l-15-il Stat Membru
 ta’ dak iż-żmien)[11]. Dejta empirika dwar
 l-impatt tal-għażliet differenti għal din il-proposta
 nġabret permezz ta’ studju estern ieħor li ġie ffinalizzat
 f’Jannar 2011[12] kif ukoll permezz ta’
 stħarriġ dwar il-kumpaniji Ewropej li ġie mniedi permezz
 tal-Bord ta' Prova dwar in-Negozju Ewropew (EBTP) li r-riżultati
 tiegħu ġew ippubblikati f’Awwissu 2010[13].
 Sar ukoll smigħ pubbliku f’Ġunju 2010. Sabiex jgħin
 lill-Kummissjoni telabora l-proposta, ġie stabbilit grupp ta’ esperti
 privati li ltaqa’ għal erba’ darbiet bejn Frar u April tal-2011.
 L-esperti tal-Istati Membri ġew ikkonsultati dwar l-abbozz tal-proposta
 preliminari waqt laqgħa li saret f’Marzu 2011.
 Mill-proċess ta’ konsultazzjoni
 jirriżulta li hemm appoġġ kbir kemm mill-partijiet interessati
 kif ukoll mill-Istati Membri sabiex tinħoloq proċedura Ewropea
 awtonoma għall-priżervazzjoni ta’ kontijiet bankarji. Il-ftit
 partijiet interessati li kkontestaw il-ħtieġa għall-inizjattiva
 ġeneralment argumentaw li l-proċeduri nazzjonali tagħhom stess
 jiffunzjonaw tajjeb. Madankollu, oħrajn jagħrfu li filwaqt li
 proċedura Ewropea ġdida tista’ ma tkunx meħtieġa biex
 ittejjeb il-proċeduri fl-Istat Membru tagħhom stess, din jista’
 jkollha valur miżjud għat-talbiet ‘diretti esternament’ li jiġu
 ttrattati f’pajjiżi oħra, li wħud minnhom jitqiesu li
 għandhom proċeduri ineffiċjenti ħafna fir-rigward ta’
 ordnijiet għall-priżervazzjoni ta’ kontijiet. Meta jiġu kkunsidrati
 l-karatteristiċi ewlenin tal-proposta prevista, ħafna mill-partijiet
 interessati kif ukoll il-Parlament Ewropew huma favur li l-ordni Ewropea
 prevista għall-priżervazzjoni ta’ kontijiet bankarji tkun biss ta’
 natura proviżorja. Hemm ukoll appoġġ kbir biex din l-ordni tkun
 tista’ tinħareġ mingħajr is-smigħ minn qabel tad-debitur
 sabiex jiġi ppreżervat l-"effett sorpriża"
 tagħha. L-aktar aspetti kontroversjali tal-inizjattiva huma relatati ma’
 kwistjonijiet li jirrigwardaw il-protezzjoni tad-debitur, partikolarment liema
 qorti għandu jkollha l-ġuriżdizzjoni sabiex quddiemha tiġi
 kkontestata l-ordni, kif ukoll il-modalitajiet tal-eżekuzzjoni
 transkonfinali tal-ordni.
 Il-Kummissjoni analizzat
 l-iżvantaġġi u l-benefiċċji tal-aspetti
 prinċipali tar-riforma proposta fil-Valutazzjoni tal-Impatt tagħha
 mehmuża ma’ din il-proposta.
 3. L-ELEMENTI LEGALI TAL-PROPOSTA
 3.1 Sommarju tal-azzjoni proposta
 Ir-Regolament propost se jistabbilixxi
 proċedura Ewropea ġdida u awtonoma għall-priżervazzjoni ta’
 kontijiet bankarji, li se tippermetti lil kreditur biex iwaqqaf milli jsir
 trasferiment jew irtirar tal-assi tad-debitur tiegħu fi kwalunkwe kont
 bankarju li jinstab fl-Unjoni Ewropea. Il-proċedura Ewropea
 għandha tkun disponibbli għaċ-ċittadini u l-kumpaniji
 bħala alternattiva għall-proċeduri li jeżistu taħt
 il-liġijiet nazzjonali. Ir-Regolament propost se jirregola
 l-proċedura għall-ħruġ tal-ordni Ewropea
 għall-priżervazzjoni tal-kontijiet kif ukoll l-implimentazzjoni
 tagħha mill-bank li jkollu l-kont fil-mira. L-ordni Ewropea għall-priżervazzjoni
 tal-kontijiet se tkun ta’ natura protettiva biss, jiġifieri din timblokka
 biss il-kont tad-debitur iżda ma tippermettix li jitħallsu flus
 lill-kreditur. Skont it-tradizzjonijiet legali tal-maġġoranza l-kbira
 tal-Istati Membri, l-ordni Ewropea se jkollha effett in rem,
 jiġifieri tkun diretta lejn kontijiet speċifiċi u mhux
 personalment lejn id-debitur.
 Il-karatteristiċi
 ewlenin tal-proposta jistgħu jinġabru fil-qosor kif
 ġej:
 3.1.1 Ambitu (Artikoli 2, 3)
 Ir-Regolament propost japplika għal
 kwistjonijiet ċivili u kummerċjali. L-esklużjonijiet mill-ambitu
 jikkorrispondu fil-biċċa l-kbira ma' dawk tar-Regolament Brussell I.
 L-istess bħal fir-Regolament Brussell I, l-insolvenza u s-sigurtà
 soċjali huma esklużi mill-ambitu. L-arbitraġġ ukoll huwa eskluż
 mill-ambitu. Għalkemm jista’ jkun hemm argument favur li l-partijiet
 għal arbitraġġ jitħallew jirrikorru
 għall-proċedura Ewropea, l-inklużjoni tal-arbitraġġ
 tinvolvi kwistjonijiet kumplessi li għad iridu jiġu indirizzati
 mil-liġi tal-UE, pereżempju taħt liema ċirkostanzi
 s-sentenzi ta’ arbitraġġ jista’ jkollhom l-istess saħħa
 daqs sentenzi oħrajn u ma kienx xieraq li dawn jiġu indirizzati
 għall-ewwel darba f’dan l-istrument.
 Għall-kuntrarju tar-Regolament Brussell
 I, ir-Regolament propost għandu japplika għal kwistjonijiet ta’
 reġimi matrimonjali tal-proprjetà, ta’ konsegwenzi ta’ sħubiji
 reġistrati u ta’ suċċessjonijiet hekk kif l-istrumenti legali
 proposti mill-Kummissjoni f’dawn iż-żewġ oqsma jkunu ġew
 adottati u daħlu fis-seħħ.
 L-istrument huwa limitat għal
 sitwazzjonijiet li jkollhom implikazzjonijiet transkonfinali. Il-metodu biex
 jiġu definiti dawn is-sitwazzjonijiet b’mod "negattiv" ġie
 influwenzat mill-Artikolu 1 tal-Konvenzjoni tal-Aja dwar Ftehimiet dwar
 l-Għażla tal-Qorti.
 3.1.2 Kundizzjonijiet
 u proċedura ta’ ħruġ
 ·
 Disponibbiltà (Artikolu 5)
 Il-proposta tipprevedi li l-proċedura
 Ewropea tkun disponibbli f’żewġ tipi differenti ta’ każijiet:
 qabel u wara li jinkiseb titolu eżegwibbli fl-Istat Membru fejn ikun
 jinstab il-kont. F’termini prattiċi, dan ifisser li l-kreditur jista’ japplika
 għall-ordni (1) qabel jew waqt il-proċeduri ġudizzjarji dwar
 il-merti tal-każ jew inkella wara li jkun kiseb fl-Istat Membru
 tal-oriġini sentenza eżegwibbli li tkun għadha mhix
 eżegwibbli fl-Istat Membri tal-eżekuzzjoni u (2) wara li jkun kiseb
 titolu eżegwibbli fl-Istat Membru tal-eżekuzzjoni. Filwaqt li
 l-Kummissjoni tistenna li l-istrument ikun rilevanti l-iktar fl-ewwel
 kostellazzjoni, huwa jista' jkollu valur miżjud fit-tieni kostellazzjoni
 billi jimmassimizza l-effikaċja tal-eżekuzzjoni. Meta wieħed
 jikkunsidra li f’din il-kostellazzjoni, il-kreditur diġà jkollu titolu
 eżegwibbli, il-kundizzjonijiet tal-ħruġ ikunu inqas stretti minn
 dawk tal-ewwel kostellazzjoni.
 ·
 Ġuriżdizzjoni għall-ħruġ
 tal-ordni (Artikoli 6, 14)
 il-qrati tal-Istat Membru li jkollhom
 il-ġuriżdizzjoni fuq il-merti tal-kawża kif stabbiliti bi
 strumenti Ewropej jew il-liġi nazzjonali huma kompetenti sabiex
 joħorġu ordni Ewropea għall-priżervazzjoni ta’ kont. B’mod
 alternattiv, l-ordni tista’ tinħareġ mill-qrati tal-Istat Membru fejn
 ikun jinstab il-kont. F’dan il-każ, madankollu, sabiex jiġi evitat
 il-forum-shopping, l-effett tal-ordni jkun ristrett għall-Istat Membru ta’
 fejn din tkun inħarġet u ma tkunx rikonoxxuta u eżegwita fi
 Stati Membri oħra skont ir-Regolament propost. F’każijiet fejn
 il-kreditur ikun diġà kiseb titolu eżegwibbli, dan jista’ jikseb
 Ordni Ewropea għall-Priżervazzjoni tal-Kontijiet jew mill-qorti li
 tkun ħarġet it-titolu eżegwibbli jew inkella mill-awtorità
 tal-eżekuzzjoni tal-Istat Membru fejn ikun jinstab il-kont bankarju.
 Ir-regoli dwar il-ġuriżdizzjoni ta'
 dan ir-Regolament ma jwaqqfux lir-rikorrent milli jipprova jikseb miżuri
 protettivi taħt il-liġi nazzjonali fuq il-bażi
 tal-Artikolu 31 tar-Regolament Brussell I.
 ·
 Kundizzjonijiet tal-ħruġ (Artikoli 7, 12)
 Skont il-metodu ġenerali segwit
 mill-maġġoranza l-kbira tal-Istati Membri, ir-Regolament propost
 jeħtieġ li l-kreditur juri li jkollu ċans tajjeb li jirbaħ
 il-kawża tiegħu dwar il-merti, jiġifieri li prima facie t-talba
 tiegħu tkun fondata sew, u li jkun hemm ir-riskju li l-eżekuzzjoni
 ta’ sentenza sussegwenti jista’ jiġi mfixkel jekk il-miżura ma
 tingħatax peress li hemm riskju li d-debitur ineħħi jew
 iġib fix-xejn l-assi tiegħu. Barra minn hekk, il-qorti tista' titlob
 lill-kreditur jipprovdi garanzija sabiex jassigura l-kumpens għal
 kwalunkwe dannu li d-debitur jista’ jsofri jekk wara l-ordni titneħħa
 għaliex ma tkunx ġustifikabbli, pereżempju għaliex
 il-kreditur ma jkollu l-ebda pretensjoni valida dwar il-merti.
 ·
 Aspetti tal-proċedura (Artikoli 10, 11, 44)
 L-ordni Ewropea għall-priżervazzjoni
 tal-kontijiet tinħareġ permezz ta’ proċedura ex parte,
 jiġifieri mingħajr is-smigħ minn qabel tad-debitur. Dan
 għandu jippermetti li jinżamm l-"effett sorpriża"
 tal-miżura. F’sitwazzjonijiet fejn l-"effett sorpriża" ma
 jkunx meħtieġ, pereżempju minħabba l-fatt li l-kont
 fil-preżent ikun mirhun għand kreditur ieħor, ir-rikorrent,
 madankollu, jista’ jitlob li l-proċedura tkun inter partes. Peress
 li l-veloċità hija ta’ importanza kbira fi proċeduri għal
 miżuri proviżorji, ir-Regolament jippermetti t-teħid ta’
 evidenza orali f’ċirkostanzi straordinarji biss. Il-qrati huma intitolati
 li jaċċettaw bħala evidenza dikjarazzjonijiet li jsiru
 bil-miktub minn xiehda jew esperti. Ir-Regolament jistabbilixxi wkoll limiti
 ta’ żmien speċifiċi għall-ħruġ u
 l-implimentazzjoni tal-ordni Ewropea. Meta l-qorti jew l-awtorità
 tal-eżekuzzjoni f’ċirkostanzi straordinarji ma tkunx tista’
 tikkonforma ruħha ma’ dawn il-limiti ta’ żmien, din għandha
 tiġġustifika l-ħtieġa ta' dewmien addizzjonali.
 ·
 L-akkwist ta’ informazzjoni dwar il-kont(ijiet)
 tad-debitur (Artikolu 17)
 Minħabba d-diffikultajiet li l-kreditur
 jista’ jkollu biex jiskeb l-informazzjoni dwar il-kont(ijiet) tad-debitur
 tiegħu, ir-Regolament propost jobbliga lill-Istati Membri sabiex jipprovdu
 għal mekkaniżmu li jiffaċilita dak il-kompitu. Ir-Regolament
 iħalli lill-Istati Membri liberi biex jagħżlu bejn
 żewġ mekkaniżmi differenti: l-Istati Membri jistgħu
 jipprovdu għal ordni ta’ divulgazzjoni li tobbliga lill-banek kollha
 fit-territorju tagħhom biex jiżvelaw jekk id-debitur għandux
 kontijiet magħhom. Alternattivament, dawn jistgħu jagħtu
 lill-awtoritajiet tal-eżekuzzjoni tagħhom l-aċċess
 għall-informazzjoni miżmuma minn awtoritajiet pubbliċi
 f’reġistri jew mezzi oħra. It-tieni mekkaniżmu jidher ukoll
 fl-Artikolu 61 tar-Regolament dwar il-Manteniment. Kunsiderazzjonijiet dwar
 il-protezzjoni tad-dejta jitolbu li l-informazzjoni personali li tiġi
 skambjata skont din id-dispożizzjoni tkun ristretta
 għall-informazzjoni meħtieġa biex tiġi eżegwita u
 implimentata l-ordni.
 3.1.3 L-eżegwibbiltà u
 l-eżekuzzjoni tal-ordni
 ·
 Abolizzjoni tal-exequatur (Artikolu 23)
 Skont il-proċeduri Ewropej li huma
 fis-seħħ[14], ordnijiet
 għall-priżervazzjoni ta’ kontijiet maħruġa skont
 il-proċedura proposta fi Stat Membru wieħed għandhom jiġu
 rikonoxxuti awtomatikament u eżegwiti fi Stat Membru ieħor,
 mingħajr ma tkun meħtieġa l-ebda proċedura speċjali.
 ·
 In-notifika tal-ordni lill-bank u l-konvenut
 (Artikoli 24, 25)
 Id-dispożizzjonijiet dwar
 l-eżekuzzjoni tal-ordni Ewropea li trid tinħareġ skont
 il-proċedura ġdida jikkostitwixxu l-element innovattiv tar-Regolament
 propost. Ordni għall-priżervazzjoni tal-kontijiet b’effett in rem
 tiġi eżegwita billi tiġi notifikata lill-bank jew banek li
 jkollhom il-kontijiet fil-mira u li jkunu obbligati jimplimentaw l-ordni.
 Id-dispożizzjonijiet tar-Regolament propost rigward in-notifika lill-banek
 jagħmlu distinzjoni bejn żewġ sitwazzjonijiet. Jekk il-qorti
 tkun stabbilita fl-istess Stat Membru bħall-bank, in-notifika għandha
 tiġi rregolata mil-liġi nazzjonali. Jekk in-notifika jkollha ssir
 b'mod transkonfinali, dan irid isir skont ir-Regolament Nru 1393/2007
 b'modifika importanti fir-rigward tal-metodu tan-notifika: Id-dokumenti li
 jridu jiġu notifikati huma trażmessi mill-qorti tal-oriġini jew
 mir-rikorrent direttament lill-awtorità kompetenti fl-Istat Membru
 tal-eżekuzzjoni li min-naħa tagħha tinnotifikahom lill-bank jew
 lill-konvenut. F’paragun ma’ metodi oħra ta’ notifika jew għażla
 libera bejn il-metodi differenti, in-notifika diretta għandha
 l-vantaġġ importanti li tinvolvi lill-awtoritajiet kompetenti
 tal-Istat Membru tal-eżekuzzjoni. Dan mhux biss jiżgura li l-banek
 jirċievu l-ordni permezz ta’ mezzi li magħhom dawn ikunu diġà
 familjari, iżda tippermetti wkoll li l-awtorità kompetenti tqis l-ammonti ex
 officio li jiġu eżentati mill-eżekuzzjoni, fejn dan ikun
 possibbli skont il-liġiji nazzjonali.
 Id-debitur għandu jiġi nnotifikat
 immedjatament wara li l-miżura tkun daħlet fis-seħħ sabiex
 ikun jista’ jħejji d-difiża tiegħu. Ir-Regolament propost
 jassigura li n-notifika tiġi eżegwita kemm jista’ jkun malajr wara li
 l-ordni tkun ġiet implimentata.
 ·
 Implimentazzjoni mill-bank u d-dikjarazzjoni
 tal-bank (Artikoli 26, 27)
 Il-bank huwa obbligat li jimplimenta l-ordni
 immedjatament billi jimblokka l-ammont li jikkorrispondi għall-ammont
 tal-ordni. Dispożizzjonijiet speċjali għandhom jikkunsidraw
 is-sitwazzjoni ta’ kontijiet li jkollhom strumenti finanzjarji u kontijiet li
 jkunu f’munita differenti minn dik li fiha tkun ħarġet l-ordni. Fi
 żmien 8 ijiem, il-bank irid joħroġ dikjarazzjoni dwar jekk
 l-ordni ppreżervatx fondi biżżejjed. Sabiex tiġi protetta
 b’mod adegwat l-informazzjoni personali tad-debitur, il-bilanċ tal-kont
 jista’ ma jiġix notifikat jekk dan jippermetti s-sodisfazzjon
 sħiħ tal-ordni.
 ·
 Priżervazzjoni ta’ kontijiet individwali,
 konġunti u miżmuma f’isem ħaddieħor (Artikoli 28, 29)
 Meta tiġi ordnata l-priżervazzjoni
 ta’ diversi kontijiet, ir-Regolament propost jillimita l-possibbiltà ta’
 sekwesteru żejjed mill-kreditur billi jobbliga lill-kreditur sabiex
 jirrilaxxa kwalunkwe ammont li jaqbeż it-talba tiegħu hekk kif dan
 jiġi infurmat dwaru. Meta tiġi kkunsidrata d-diverġenza kbira
 fil-liġijiet nazzjonali f'dak li jirrigwarda l-kundizzjonijiet li taħthom
 kontijiet konġunti u dawk miżmuma f’isem ħaddieħor (trust)
 jistgħu jiġu preżervati, ir-Regolament propost iħalli din
 il-kwistjoni f’idejn il-liġi nazzjonali applikabbli.
 ·
 Ammonti eżentati mill-eżekuzzjoni
 (Artikolu 32)
 Rigward l-ammonti eżentati
 mill-eżekuzzjoni sabiex jiġi assigurat l-għajxien tad-debitur u
 l-familja tiegħu jew sabiex kumpanija tkun tista’ tissokta bl-andament
 normali tan-negozju tagħha, il-liġijiet nazzjonali jvarjaw b’mod
 konsiderevoli fi ħdan l-UE. Dan jikkonċerna b’mod partikolari l-kwistjoni
 dwar jekk l-ammonti humiex eżentati ex officio jew biss fuq talba
 mid-debitur. Ir-Regolament propost jippermetti lill-Istati Membri jżommu
 s-sistema nazzjonali tagħhom.
 ·
 Il-klassifikazzjoni ta’ kredituri konkorrenti
 (Artikolu 33)
 Il-liġijiet nazzjonali wkoll ivarjaw
 ħafna fl-UE meta wieħed jiġi biex jittratta l-effetti ta’
 miżura proviżorja dwar il-klassifikazzjoni tal-kredituri. Din
 il-kwistjoni hija komplessa ħafna u hija marbuta b’mod intrinsiku
 mal-liġi nazzjonali dwar l-eżekuzzjoni u l-insolvenza. Minħabba
 dawn id-differenzi, ir-Regolament propost jipprovdi biex l-ordni Ewropea
 jkollha l-klassifikazzjoni mogħtija għal miżura ekwivalenti
 skont il-liġi nazzjonali.
 3.1.4. Rimedji kontra l-Ordni Ewropea
 għall-Priżervazzjoni tal-Kontijiet (Artikoli 34, 35, 36)
 Ir-Regolament propost ovvjament jagħti
 lid-debitur id-dritt li jikkontesta l-ordni għall-priżervazzjoni fuq
 il-bażi ta’ raġunijiet kemm sostantivi kif ukoll proċedurali.
 Fir-rigward tal-mistoqsija dwar liema qorti għandu jkollha l-ġuriżdizzjoni
 sabiex tiddeċiedi dwar ir-rikors tad-debitur għal reviżjoni,
 ir-Regolament propost isegwi l-approċċ meħud fir-reviżjoni
 tar-Regolament Brussell I. Fil-prinċipju, il-konvenut għandu jqajjem
 l-oġġezzjonijiet tiegħu kontra l-ordni quddiem il-qorti li tkun
 ħarġitha (il-pajjiż tal-oriġini). Dan il-metodu jassigura
 li, fil-prinċipju, l-istess qorti tiddeċiedi dwar l-ordni u dwar
 ir-reviżjoni tagħha. B’eċċezzjoni,
 l-oġġezzjonijiet li jirrigwardaw ċerti aspetti
 tal-proċedura ta’ eżekuzzjoni, b’mod partikolari l-ammonti
 eżentati mill-eżekuzzjoni, iridu jitqajmu quddiem il-qrati tal-Istat
 Membu tal-eżekuzzjoni għaliex huwa dak l-Istat Membru li huwa
 responsabbli mill-proċedura. Sabiex jiġi faċilitat il-kompitu
 tad-debitur biex iressaq rikors għal reviżjoni tal-ordni quddiem
 il-qrati ta’ Stat Membru ieħor, ir-Regolament jipprovdi għal formoli
 standard li se jkunu disponibbli fil-lingwi kollha tal-Unjoni Ewropea, biex
 b’hekk jitnaqqsu l-ispejjeż tat-traduzzjoni. Regola ta’
 ġuriżdizzjoni differenti tapplika għal ċerti kategoriji ta’
 debituri li ġeneralment jiġu kkunsidrati bħala "il-parti
 l-aktar dgħajfa" fi kwistjoni – konsumaturi, impjegati u persuni
 assigurati. Dawn id-debituri jistgħu jressqu kwalunkwe
 oġġezzjoni kontra l-ordni quddiem il-qrati fl-Istat Membru
 tad-domiċilju tagħhom. Din ir-regola tassigura li partijiet aktar
 dgħajfa jkunu dejjem jistgħu jikkontestaw ordni Ewropea
 fil-ġuriżdizzjoni lokali tagħhom, u b’hekk jiżdied saff ta’
 protezzjoni mar-regoli protettivi dwar il-ġuriżdizzjoni f’dawk il-każijiet
 inklużi fir-Regolament Brussell I.
 3.1.5. Dispożizzjonijiet
 oħra
 ·
 Rappreżentazzjoni legali (Artikolu 41)
 Skont is-sitwazzjoni legali f’diversi Stati
 Membri u biex jitnaqqsu l-ispejjeż tal-proċeduri, ir-Regolament
 propost jipprovdi li r-rappreżentazzjoni legali ma tkunx obbligatorja waqt
 il-proċeduri biex tinkiseb ordni Ewropea għall-priżervazzjoni
 ta’ kont. Dan jippermetti li kreditur ikun jista’ jressaq rikors għal
 ordni Ewropea mingħajr ma jkollu għalfejn jirrikorri għand
 avukat jew mingħajr ma jkollu għalfejn jinvolvi avukat li jkun awtorizzat
 biex jipprattika l-professjoni legali fl-Istat Membru fejn hija stabbilita
 l-qorti. Madankollu, il-liġi nazzjonali tista’ titlob lill-partijiet
 sabiex ikunu rappreżentati minn avukati jekk id-debitur jikkontesta
 l-ordni. Sabiex ikun aktar faċli għall-kreditur biex iressaq rikors
 għal ordni Ewropea, ir-Regolament propost jinkludi formola ta’ rikors
 standard b’linji gwida xierqa dwar kif għandha timtela. Il-formola
 għandha tkun disponibbli fil-lingwi kollha tal-Unjoni, biex b’hekk il-ħtieġa
 għal traduzzjoni tiġi mnaqqsa għal ftit elementi ta’ test biss.
 ·
 Kwistjonijiet ta’ spejjeż (Artikoli 30, 31,
 43)
 Diversi dispożizzjonijiet tar-Regolament
 propost jittrattaw l-ispejjeż: Il-banek jistgħu jitolbu ħlas
 biss għall-implimentazzjoni ta’ ordni Ewropea għall-priżervazzjoni
 tal-kontijiet fejn dawn ikunu intitolati li jitolbu ħlas għal
 miżuri ekwivalenti skont il-liġi nazzjonali. Biex tiżdied
 it-trasparenza, l-Istati Membri kkonċernati jridu jistabbilixxu ħlas
 fiss ta’ darba li jkun japplika fit-territorju tagħhom. Ħlas fiss ta’
 darba jrid jiġi stabbilit ukoll għall-ispejjeż li jsiru
 meta wieħed ikollu rikors għal awtorità kompetenti, bħal
 marixxall. L-Artikolu 43 jobbliga lill-parti li titlef biex iġġorr
 l-ispejjeż tal-proċedura Ewropea. Filwaqt li l-Istati Membri
 jibqgħu ħielsa li jimponu l-ispejjeż tal-qorti
 għall-proċedura Ewropea, dawn la għandhom ikunu ogħla minn
 dawk sabiex tinkiseb miżura ekwivalenti skont il-liġi nazzjonali, la
 għandhom ikunu sproporzjonati għall-ammont tat-talba u lanqas ikunu
 għoljin iż-żejjed li jwasslu sabiex jiskuraġġixxu
 l-użu tal-proċedura.
 3.2. Bażi legali
 Din il-proposta hija bbażata fuq
 l-Artikolu 81 (2) TFUE li jagħti s-setgħa lill-Parlament Ewropew u
 lill-Kunsill, b’mod partikolari meta jkun meħtieġ
 għall-iffunzjonar tajjeb tas-suq intern, li jadottaw miżuri li
 jkollhom l-għan li jassiguraw fost oħrajn r-rikonoxximent
 reċiproku tas-sentenzi bejn l-Istati Membri (subparagrafu a),
 l-aċċess effettiv għall-ġustizzja (subparagrafu e) u l-eliminazzjoni
 ta’ ostakli għall-iffunzjonar xieraq ta’ proċeduri ċivili, jekk
 ikun meħtieġ permezz tal-promozzjoni tal-kumpatibbiltà tar-regoli
 dwar il-proċedura ċivili applikabbli fl-Istati Membri (subparagrafu
 f).
 It-Titolu V tal-Parti Tlieta tat-Trattat dwar
 il-Funzjonament tal-Unjoni Ewropea ma japplikax għad-Danimarka
 minħabba l-Protokoll dwar il-pożizzjoni tad-Danimarka anness
 mat-Trattati. Lanqas ma huwa applikabbli għar-Renju Unit u l-Irlanda,
 sakemm dawk iż-żewġ pajjiżi ma jiddeċidux mod ieħor
 skont ir-regoli rilevanti tal-Protokoll dwar il-pożizzjoni
 tagħhom fir-rigward taż-żona ta’ Libertà, Sigurtà u
 Ġustizzja.
 3.3. Sussidjarjetà u
 Proporzjonalità
 Din il-propsta hija konformi
 mar-rekwiżiti tas-sussidjarjetà u l-proporzjonalità.
 Rigward is-sussidjarjetà, il-problemi
 deskritti aktar ’il fuq għandhom dimensjoni transkonfinali ċara u ma
 jistgħux jinkisbu b’mod adegwat mill-Istati Membri waħedhom.
 Għalkemm fit-teorija dan huwa possibbli, huwa diffiċli ħafna li
 l-Istati Membri jwettqu azzjoni konġunta biex jallinjaw il-liġijiet
 tagħhom dwar il-priżervazzjoni ta’ kontijiet bankarji, liema azzjoni
 tista’ tirrendi azzjoni Komunitarja bħala waħda mhux
 meħtieġa. Il-kwistjoni tal-eżekuzzjoni qatt ma kienet
 is-suġġett ta’ ftehimiet internazzjonali jew ta’ liġijiet mudell
 imressqa minn organizzazzjonijiet internazzjonali u ma hemm l-ebda indikazzjoni
 li jista’ jkun hemm xi inizjattiva internazzjonali fil-futur qrib. Barra minn
 hekk, anke kieku dan kien il-każ, id-differenzi fis-sistemi ta’
 eżekuzzjoni li hemm fis-seħħ fl-UE jagħmluha diffiċli
 ħafna li jista’ jintlaħaq ftehim fi żmien raġonevoli dwar
 metodu komuni bejn l-Istati Membri, b’mod partikolari meta wieħed
 jikkunsidra li kwalunkwe ftehim barra l-proċess leġiżlattiv
 Ewropew ikun jeħtieġ l-unanimità.
 Il-Valutazzjoni tal-Impatt li qed takkumpanja
 din il-proposta turi li l-benefiċċji tal-elementi ewlenin ta’ din
 il-proposta jegħlbu l-iżvantaġġi tagħhom u li
 l-miżuri proposti huma, għaldaqstant, proporzjonati.
 3.4. Impatt fuq id-Drittijiet
 Fundamentali
 Kif stabbilit fid-dettal fil-Valutazzjoni
 tal-Impatt li qed takkumpanja din il-proposta u skont l-Istrateġija
 tal-Unjoni għall-implimentazzjoni effettiva tal-Karta tad-Drittijiet
 Fundamentali tal-Unjoni Ewropea[15], l-elementi kollha
 tal-proposta jirrispettaw id-drittijiet stabbiliti fil-Karta tad-Drittijiet Fundamentali.
 Bil-ħolqien ta’ proċedura Ewropea rapida u rħisa
 għall-priżervazzjoni ta’ kontijiet bankarji, il-proposta ttejjeb
 id-dritt tal-kreditur għall-eżekuzzjoni effettiva tat-talbiet
 tiegħu, li jifforma parti mid-dritt għal rimedju effettiv kif stabbilit
 fl-Artikolu 47 (1) tal-Karta. Fl-istess waqt, il-proposta tassigura li
 d-drittijiet tad-debitur jiġu salvagwardjati b’mod konformi
 mar-rekwiżiti tad-dritt għal smigħ ġust [Artikolu 47 (2)
 tal-Karta] u d-dritt għar-rispett tad-dinjità tal-bniedem u l-ħajja
 tal-familja (Artikoli 1 u 7 tal-Karta rispettivament). Il-protezzjoni
 tad-drittijiet tad-debitur hija assigurata b’mod partikolari bl-elementi li
 ġejjin tal-proposta:
 ·
 ir-rekwiżit li d-debitur jiġi notifikat
 immedjatament wara li l-ordni tkun ġiet implimentata bid-dokumenti kollha
 li l-kreditur ikun ippreżenta quddiem il-qorti;
 ·
 il-possibbiltà li d-debitur ikun jista’ jikkontesta
 l-ordni billi jressaq rikors għal reviżjoni quddiem il-qorti
 tal-oriġini, il-qorti tal-eżekuzzjoni jew – jekk id-debitur ikun
 konsumatur, impjegat jew persuna assigurata – il-qorti fil-post
 tad-domiċilju tiegħu;
 ·
 il-fatt li l-ammonti meħtieġa biex ikun
 assigurat l-għajxien tad-debitur u tal-familja tiegħu jiġu
 eżentati mill-eżekuzzjoni.
 2011/0204 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 Li joħloq Ordni Ewropea
 tal-Priżervazzjoni tal-Kontijiet sabiex jiġi ffaċilitat
 l-irkupru transkonfinali tad-dejn f'materji ċivili u kummerċjali
 IL-PARLAMENT EWROPEW U L-KUNSILL
 TAL-UNJONI EWROPEA,
 Wara li kkunsidraw it-Trattat dwar
 il-Funzjonament tal-Unjoni Ewropea, u b’mod partikolari punti (a), (e) u (f)
 tal-Artikolu 81 (2) tiegħu,
 Wara li kkunsidraw il-proposta
 mill-Kummissjoni Ewropea,
 Wara li ntbagħat l-abbozz tal-att
 leġiżlattiv lill-Parlamenti nazzjonali,
 Wara li kkunsidraw l-opinjoni tal-Kumitat
 Ekonomiku u Soċjali Ewropew[16],
 Filwaqt li jaġixxu skont
 il-proċedura leġiżlattiva ordinarja,
 Wara li kkonsultaw il-Kontrollur Ewropew
 għall-Protezzjoni tad-Dejta,
 Billi:
 (1)
 L-Unjoni stabbiliet għaliha nfisha l-objettiv
 li żżomm u li tiżviluppa żona ta’ libertà, sigurtà u
 ġustizzja, li fiha jkun assigurat il-moviment liberu tal-persuni. Sabiex
 din iż-żona tiġi stabbilita gradwalment, l-Unjoni għandha
 tadotta fost affarijiet oħra, il-miżuri relatati mal-kooperazzjoni
 ġudizzjarja f’materji ċivili li jkollhom implikazzjonijiet
 transkonfinali, partikolarment meta dan ikun meħtieġ
 għall-funzjonament xieraq tas-suq intern.
 (2)
 Skont l-Artikolu 81 (2) tat-Trattat dwar
 il-Funzjonament tal-Unjoni Ewropea ("TFUE"), dawn il-miżuri
 għandu jkollhom l-għan li jiżguraw, inter alia, ir-rikonoxximent
 reċiproku u l-eżekuzzjoni tas-sentenzi bejn l-Istati Membri,
 l-aċċess effettiv għall-ġustizzja u l-eliminazzjoni
 tal-ostakli għall-funzjonament xieraq ta’ proċeduri ċivili billi
 tiġi promossa l-kumpatibbiltà tar-regoli dwar il-proċeduri
 ċivili applikabbli fl-Istati Membri. Il-laqgħa tal-Kunsill Ewropew li
 saret f’Tampere fil-15 u s-16 ta’ Ottubru 1999 kienet approvat
 il-prinċipju tar-rikonoxximent reċiproku tas-sentenzi bħala
 l-punt prinċipali ta’ kooperazzjoni ġudizzjarja fi kwistjonijiet
 ċivili, fejn speċifikat li dan għandu japplika, inter alia,
 għall-ordinijiet protettivi li jawtorizzaw lill-awtoritajiet kompetenti
 biex jikkonfiskaw assi li faċilment ikunu mobbli.
 (3)
 Il-programm ta’ miżuri għall-implimentazzjoni
 tal-prinċipju ta’ għarfien reċiproku tas-sentenzi fi
 kwistjonijiet ċivili u kummerċjali, li huwa komuni kemm
 għall-Kummissjoni kif ukoll għall-Kunsill u li ġie adottat
 fit-30 ta’ Novembru 2000[17], jipprovdi biex
 jiġu stabbiliti miżuri protettivi f’livell Ewropew kif ukoll biex
 jitjiebu l-miżuri ta’ sekwestru li jikkonċernaw il-banek,
 pereżempju billi tiġi stabbilita sistema Ewropea għal sekwestru
 ta’ kontijiet bankarji.
 (4)
 Il-Kummissjoni adottat Green Paper dwar it-titjib
 fl-effiċjenza tal-eżekuzzjoni tas-sentenzi fl-Unjoni Ewropea:
 is-sekwesteru ta’ kontijiet bankarji nhar l-24 ta’ Ottubru 2006[18].
 Il-Green Paper nediet konsultazzjoni dwar il-ħtieġa għal
 proċedura Ewropea uniformi għall-priżervazzjoni ta’ kontijiet
 bankarji, u dwar il-karatteristiċi possibbli tagħha.
 (5)
 Il-programm ta’ Stokkolma ta’ Diċembru 2009[19],
 li jistabbilixxi l-prijoritajiet tal-ġustizzja, il-libertà u s-sigurtà
 għall-2010 sal-2014, stieden lill-Kummissjoni sabiex tressaq proposti
 xierqa biex titjieb l-effiċjenza tal-eżekuzzjoni tas-sentenzi
 fl-Unjoni rigward il-kontijiet bankarji u l-assi tad-debituri.
 (6)
 Kreditur għandu jkun jista’ jikseb ordni
 protettiva li ma tippermettix l-irtirar jew it-trasferiment ta’ fondi
 miżmuma mid-debitur tiegħu f’kontijiet bankarji li jkunu stabbiliti
 fl-Unjoni, jekk huwa jkun qed jiffaċċja r-riskju li d-debitur
 jiddissipa l-assi tiegħu u dan iwassal sabiex l-eżekuzzjoni
 konsegwenti tas-sentenza tiegħu dwar il-merti tkun jew impossibbli jew
 sostanzjalment aktar diffiċli.
 (7)
 Il-proċeduri nazzjonali biex jinkisbu
 miżuri protettivi bħalma huma ordnijiet
 għall-priżervazzjoni tal-kontijiet jeżistu fl-Istati Membri
 kollha, iżda l-kundizzjonijiet tal-ħruġ tal-miżura kif
 ukoll l-effiċjenza tal-implimentazzjoni tagħha jvarjaw b’mod
 konsiderevoli. Barra minn hekk, ir-rikors għal miżuri protettivi
 nazzjonali huwa wieħed diffiċli, twil u għali f’każijiet li
 jkollhom implikazzjonijiet transkonfinali, b’mod partikolari meta l-kreditur
 jipprova jippreżerva diversi kontijiet li jkunu fi Stati Membri
 differenti. Proċedura Ewropea li tippermetti lil kreditur jippreżerva
 l-kontijiet bankarji tad-debitur tiegħu f’każijiet
 b’implikazzjonijiet transkonfinali f’manjiera sempliċi, veloċi u
 rħisa għandha ssolvi n-nuqqasijiet tas-sitwazzjoni preżenti.
 (8)
 Il-proċedura stabbilita b’dan ir-Regolament
 għandha tikkostitwixxi mezz fakultattiv għar-rikorrent biex
 jasserixxi d-drittijiet tiegħu u li tkun disponibbli bħala
 alternattiva għall-proċeduri eżistenti biex jinkisbu miżuri
 protettivi skont il-liġi nazzjonali.
 (9)
 L-ambitu ta’ dan ir-Regolament għandu jkopri
 l-kwistjonijiet ċivili u kummerċjali kollha barra minn ċerti
 kwistjonijiet li huma definiti sew. B’mod partikolari, dan ir-Regolament ma
 għandux japplika fil-kuntest ta’ arbitraġġ jew proċeduri
 ta’ insolvenza.
 (10)
 Il-proċedura għandha tkun disponibbli
 għar-rikorrent li jkun jixtieq jassigura l-eżekuzzjoni ta’ sentenza
 sussegwenti dwar il-merti qabel ma jinfetħu l-proċeduri dwar il-merti
 fi kwalunkwe fażi matul il-proċeduri. Din għandha tkun
 disponibbli wkoll għar-rikorrent li jkun diġà kiseb sentenza jew
 titolu eżegwibbli ieħor dwar il-merti. F’din l-aħħar
 sitwazzjoni, l-ordni jista’ jkollha valur miżjud fejn l-eżekuzzjoni
 tat-titolu tkun waħda bil-mod jew meta l-kreditur ikun jixtieq
 jiddetermina f’liema Stat Membru d-debitur ikollu fondi biżżejjed
 sabiex jiġġustifika t-tnedija tal-proċedura
 tal-eżekuzzjoni.
 (11)
 Sabiex tkun assigurata l-eżistenza ta’ rabta
 mill-qrib bejn il-qorti u l-miżura protettiva, il-ġuriżdizzjoni
 sabiex tinħareġ l-ordni għandha tkun dik tal-qrati li jkollhom
 il-ġuriżdizzjoni fuq il-merti tal-każ. Barra minn hekk,
 ir-rikorrent għandu jkun jista’ japplika għal ordni
 għall-priżervazzjoni tal-kontijiet fil-post fejn il-kont fil-mira
 ikun stabbilit. F’dan il-każ, madankollu, l-effett tal-ordni għandu
 jkun ristrett għat-territorju tal-Istat Membru fejn din tkun
 inħarġet.
 (12)
 Il-kundizzjonijiet sabiex tinħareġ ordni
 għall-priżervazzjoni tal-kontijiet għandhom jilħqu
 bilanċ xieraq bejn l-interessi tal-kreditur sabiex jikseb ordni meta jkun
 meħtieġ u l-interessi tad-debitur biex jevita abbuż tal-ordni.
 Għaldaqstant, qabel ma tagħti sentenza eżegwibbli fl-Istat
 Membru fejn jinsab il-kont, il-qorti trid tkun sodisfatta li t-talba
 tal-kreditur kontra d-debitur tkun waħda fondata u li, fin-nuqqas ta’ tali
 ordni, l-eżekuzzjoni konsegwenti tas-sentenza futura tiegħu x’aktarx
 tiġi mfixkla jew inkella tkun sostanzjalment aktar diffiċli.
 (13)
 Sabiex jiġi żgurat l-effett ta'
 sorpriża tal-ordni tal-priżervazzjoni tal-kontijiet, id-debitur ma
 għandux jiġi infurmat dwar ir-rikors, jinstema' qabel ma din
 tinħareġ jew jiġi nnotifikat bl-ordni qabel l-implimentazzjoni
 tagħha mill-bank. Id-debitur għandu, madankollu, ikun
 f’pożizzjoni li jikkontesta l-ordni immedjatament wara li din tkun
 ġiet implimentata.
 (14)
 L-ebda parti ma għandha tiġi obbligata li
 tkun rappreżentata minn avukat jew professjonista legali
 fil-proċedimenti skont dan ir-Regolament.
 (15)
 Ir-Regolament għandu jipprovdi salvagwardji
 biżżejjed kontra l-abbuż tal-ordni. B'mod partikolari, sakemm
 il-kreditur ma jkollux diġà sentenza eżegwibbli fl-Istat Membru tal-eżekuzzjoni,
 il-qorti għandha tkun tista' tobbliga lill-kreditur sabiex jipprovdi
 garanzija sabiex jiżgura kumpens għal kull dannu li jsofri d-debitur
 b'riżultat ta' ordni mhux ġustifikata. Il-kundizzjonijiet li
 taħthom il-kreditur ikun responsabbli li jikkumpensa lid-debitur għal
 din il-ħsara għandhom ikunu rregolati mil-liġi nazzjonali. Fejn
 il-liġi ta' Stat Membru ma tipprovdix għal responsabbiltà statutorja
 tar-rikorrent, dan ir-Regolament ma għandux jipprekludi r-rikors għal
 miżuri b'effett ekwivalenti, bħall-obbligu tar-rikorrent li
 jagħti garanzija għad-danni.
 (16)
 Meta jiġi kkunsidrat li l-kredituri
 bħalissa qed jiffaċċjaw diffikultajiet prattiċi biex
 ikollhom aċċess għall-informazzjoni dwar id-debituri minn sorsi
 pubbliċi jew privati f’kuntest transkonfinali, ir-Regolament għandu
 jistabbilixxi mekkaniżmu li jippermetti lill-awtorità kompetenti fl-Istat
 Membru tal-eżekuzzjoni sabiex tikseb informazzjoni dwar il-kontijiet
 bankarji tad-debitur, jew billi ġġiegħel lill-banek biex
 jiżvelaw fejn ikunu l-kontijiet li d-debitur ikollu f’dak l-Istat Membru
 jew billi tagħti aċċess għall-informazzjoni miżmuma
 fir-reġistri jew f’mezzi oħra mill-awtoritajiet jew
 amministrazzjonijiet pubbliċi.
 (17)
 Sabiex tiġi assigurata l-eżekuzzjoni
 rapida tal-ordni għall-priżervazzjoni ta’ kont, ir-Regolament
 għandu jipprovdi li t-trażmissjoni tal-ordni mill-qorti emittenti
 lill-bank issir permezz ta’ notifika diretta kif stabbilit fir-Regolament (KE)
 Nru 1393/2007 dwar is-servizz fl-Istati Membri ta’ dokumenti ġudizzjarji u
 extra-ġudizzjarji[20]. Dan ir-Regolament
 għandu jipprovdi wkoll regoli xierqa għall-implimentazzjoni tal-ordni
 mill-bank u jobbliga lill-bank sabiex jiddikjara jekk l-ordni ssekwestratx
 b’suċċess kwalunkwe fondi tad-debitur.
 (18)
 Id-dritt tad-debitur għal smigħ ġust
 għandu jiġi salvagwardjat fil-proċedimenti tal-ordni
 għall-priżervazzjoni ta’ kont. Dan jeħtieġ b’mod
 partikolari li l-ordni u d-dokumenti kollha mressqa mir-rikorrent jiġu
 nnotifikati lill-konvenut immedjatament wara l-implimentazzjoni tagħha u
 li l-konvenut ikun jista’ jressaq rikors għar-reviżjoni tal-ordni.
 Il-ġuriżdizzjoni għar-reviżjoni għandha tkun tal-qorti
 li tkun ħarġet l-ordni, ħlief fejn jiġu kkontestati xi
 aspetti tal-eżekuzzjoni. Madankollu, jekk il-konvenut ikun konsumatur,
 impjegat jew persuna assigurata, dan jista’ jressaq rikors
 għar-reviżjoni tal-ordni quddiem il-qrati fl-Istat Membru
 tad-domiċilju tiegħu. Id-debitur għandu jkollu wkoll id-dritt li
 jirrilaxxa l-fondi li jkun hemm fil-kont jekk huwa jipprovdi garanzija alternattiva.
 (19)
 Sabiex jiġi assigurat li l-ordni
 għall-priżervazzjoni tal-kontijiet tinħareġ u tiġi
 eżegwita b’mod rapidu u mingħajr dewmien, ir-Regolament għandu
 jistabbilixxi l-limiti ta’ żmien massimi li fihom iridu jkunu ttieħdu
 d-diversi passi fil-proċedura. Barra minn hekk, dan ir-Regolament
 għandu jobbliga lill-Istati Membri biex jittrattaw il-proċedura
 Ewropea malajr daqs proċedura sabiex tinkiseb miżura ekwivalenti
 skont il-liġi nazzjonali tagħhom. Dan ifisser b’mod partikolari li
 fejn il-liġi nazzjonali tistabbilixxi limiti ta’ żmien iqsar minn
 dawk stabbiliti f'dan ir-Regolament għall-ħruġ ta’ miżura
 nazzjonali, dawn il-limiti ta’ żmien iqsar għandhom japplikaw ukoll
 għall-proċedura Ewropea. Meta jiġu kkalkulati l-perjodi u l-limiti
 ta’ żmien previsti f’dan ir-Regolament, ir-Regolament (KEE, Euratom) Nru
 1182/71 tal-Kunsill tat-3 ta’ Ġunju 1971 li jistabbilixxi r-regoli
 applikabbli għal perjodi, dati u limiti ta’ żmien[21],
 għandu japplika.
 (20)
 Dan ir-regolament jirrispetta d-drittijiet
 fundamentali u josserva l-prinċipji rikonoxxuti fil-Karta tad-Drittijiet
 Fundamentali tal-Unjoni Ewropea. B’mod partikolari, dan ir-Regolament ifittex
 li jassigura r-rispett sħiħ lejn id-dinjità tal-bniedem u li
 jippromwovi l-applikazzjoni tal-Artikoli 7, 8, 17 u 47 dwar, rispettivament, ir-rispett
 lejn il-ħajja privata u dik tal-familja, il-protezzjoni tad-dejta
 personali, id-dritt għall-proprjetà u d-dritt għal rimedju effettiv u
 għal smigħ ġust.
 (21)
 Id-Direttiva 95/46/KE tal-Parlament Ewropew u
 tal-Kunsill tal-24 ta’ Ottubru 1995 dwar il-protezzjoni ta’ individwi
 fir-rigward tal-ipproċessar ta’ data personali u dwar il-moviment liberu
 ta’ dik id-data[22] tapplika
 għall-ipproċessar ta’ dejta personali fil-qafas ta’ dan
 ir-Regolament.
 (22)
 Sabiex jitqies il-progress tekniku, il-poter li
 jiġu adottati atti skont l-Artikolu 290 tat-Trattat dwar
 il-Funzjonament tal-Unjoni Ewropea għandu jiġi ddelegat
 lill-Kummissjoni fir-rigward tal-emendi tal-annessi ta' dan ir-Regolament. Huwa
 ta' importanza partikolari li l-Kummissjoni twettaq konsultazzjonijiet xierqa
 matul il-ħidma preparatorja tagħha, inkluż fuq il-livell
 tal-esperti. Il-Kummissjoni, meta tkun qed tħejji u tfassal l-atti
 ddelegati, għandha tiżgura trażmissjoni simultanja, f'waqtha u
 xierqa tad-dokumenti relevanti lill-Parlament Ewropew u lill-Kunsill.
 (23)
 Skont l-Artikoli 1 u 2 tal-Protokoll dwar
 il-pożizzjoni tar-Renju Unit u l-Irlanda fir-rigward taż-żona
 ta’ libertà, sigurtà u ġustizzja mehmuż mat-Trattat dwar l-Unjoni
 Ewropea u mat-TFUE, [ir-Renju Unit u l-Irlanda ppreżentaw avviż dwar
 ix-xewqa tagħhom li jieħdu sehem fl-adozzjoni u fl-applikazzjoni ta’
 dan ir-Regolament]/[mingħajr preġudizzju għall-Artikolu 4
 tal-Protokoll, ir-Renju Unit u l-Irlanda mhux se jieħdu sehem fl-adozzjoni
 ta’ dan ir-Regolament u mhumiex se jkunu marbutin bih jew inkella
 soġġetti għall-applikazzjoni tiegħu].
 (24)
 Skont l-Artikoli 1 u 2 tal-Protokoll dwar
 il-pożizzjoni tad-Danimarka, mehmuż mat-Trattat dwar l-Unjoni Ewropea
 u mat-TFUE, id-Danimarka mhux se tieħu sehem fl-adozzjoni ta' dan
 ir-Regolament u għalhekk la hi marbuta bih u lanqas mhi meħtieġa
 li tapplikah,
 ADOTTAW DAN IR-REGOLAMENT:
 Kapitolu 1
 Suġġett, ambitu u definizzjonijiet
 Artikolu 1
 Materja
 1. Dan ir-Regolament
 jistabbilixxi proċedura Ewropea għal miżura protettiva li
 tippermetti lil kreditur li jikseb Ordni Ewropea għall-Priżervazzjoni
 tal-Kontijiet (minn hawn 'il quddiem “EAPO”) li twaqqaf l-irtirar jew
 it-trasferiment ta' fondi miżmuma minn debitur f'kont bankarju fl-Unjoni.
 2. L-EAPO għandha tkun
 disponibbli għall-kreditur bħala alternattiva għall-miżuri
 protettivi eżistenti fl-Istati Membri.
 Artikolu 2
 Ambitu
 1. Dan ir-Regolament għandu
 japplika għal pretensjonijiet finanzjarji f'materji ċivili u
 kummerċjali li jkollhom implikazzjonijiet transkonfinali kif definiti
 fl-Artikolu 3 tkun xi tkun in-natura tal-qorti jew it-tribunal. Dan ma
 għandux jestendi, b’mod partikolari, għal dħul, dwana jew
 kwistjonijiet amministrattivi.
 2. Dan ir-Regolament ma
 għandux japplika għal
 (a) falliment, proċeduri relatati
 mal-istralċ ta’ kumpaniji insolventi jew persuni ġuridiċi
 oħra, arranġamenti ġudizzjarji, kompożizzjoni u
 proċeduri analogi;
 (b) sigurtà soċjali;
 (c) arbitraġġ.
 3. Dan ir-Regolament ma
 għandux japplika għal kontijiet bankarji li, skont il-liġi li
 tirregola l-immunità mill-eżekuzzjoni tal-Istati Membri fejn ikun jinsab
 il-kont bankarju, huma eżenti mill-qbid jew għal sistemi
 għall-ħlas ta' titoli identifikati mill-Istati Membri skont
 l-Artikolu 10 tad-Direttiva 98/26/KE tal-Parlament Ewropew u
 tal-Kunsill[23].
 4. Dan ir-Regolament għandu
 japplika għal materji ta' proprjetà matrimonjali, il-konsegwenzi
 tal-proprjetà ta' partnerships irreġistrati jew suċċessjonijiet
 fejn il-leġiżlazzjoni tal-Unjoni fir-rigward
 tal-ġuriżdizzjoni, il-liġi applikabbli u r-rikonoxximent u
 l-eżekuzzjoni tad-deċiżjonijiet f'dawn il-materji hija
 applikata.
 Artikolu 3
 Materji li għandhom implikazzjonijiet transkonfinali
 Għall-finijiet ta’ dan ir-Regolament,
 kwistjoni jkollha implikazzjonijiet transkonfinali ħlief jekk il-qorti li
 quddiemha jitressaq rikors għal EAPO, il-kontijiet bankarji li jridu
 jiġu ppreżervati skont l-ordni kif ukoll il-partijiet ikunu
 stabbiliti jew domiċiljati fl-istess Stat Membru.
 Artikolu 4
 Definizzjonijiet
 Għall-finijiet ta’ dan ir-Regolament:
 1. “kont bankarju” tfisser kont
 li fih flus jew strumenti finanzjarji li huwa miżmum ma' bank f'isem
 il-konvenut jew fuq l-isem ta' parti terza għan-nom tal-konvenut.
 2. “bank” tfisser impriża
 li n-negozju tagħha huwa li tirċievi depożiti jew fondi
 oħra li jitħallsu lura mingħand il-pubbliku u tagħti
 krediti f'isimha stess;
 3. “strumenti finanzjarji”
 tfisser strument finanzjarju fit-tifsira tal-punt 17
 tal-Artikolu 4(1) tad-Direttiva 2004/39/KE tal-Parlament Ewropew u
 tal-Kunsill[24];
 4. “flus likwidi” tfisser flus
 ikkreditati għal kont fi kwalunkwe munita, jew pretensjonijiet simili
 għall-ħlas lura ta' flus, bħal depożiti tas-suq tal-flus;
 5. “fondi” tfisser flus likwidi
 jew strumenti finanzjarji;
 6. "L-Istat Membru fejn
 il-kont bankarju huwa stabbilit" tfisser;
 (a) għal kont bankarju li fih il-flus,
 l-Istat Membru indikat fl-IBAN tal-kont;
 (b) għal kont bankarju li fih strumenti
 finanzjarji, l-Istat Membru fejn il-bank li jkollu l-kont ikollu r-residenza
 solita tiegħu kif determinata mill-Artikolu 19 tar-Regolament (KE)
 Nru 593/2008 tal-Parlament Ewropew u tal-Kunsill[25];
 7. “pretensjoni” tfisser
 pretensjoni eżistenti għall-ħlas ta' somma ta' flus
 speċifika jew determinabbli;
 8. "sentenza" tfisser
 kwalunkwe sentenza mogħtija minn qorti jew tribunal ta’ Stat Membru,
 indipendentement minn kif tissejjaħ is-sentenza, inkluż
 id-determinazzjoni tal-infiq jew ispejjeż minn uffiċjal tal-qorti;
 9. "qorti" tfisser
 qorti jew kwalunkwe awtorità maħtura minn Stat Membru bħala li
 jkollha ġuriżdizzjoni fi kwistjonijiet li jaqgħu fl-ambitu ta’
 dan ir-Regolament;
 10. "tranżazzjoni
 ġudizzjarja" tfisser ftehim approvat minn qorti jew li jkun ġie
 konkluż quddiem qorti waqt il-proċeduri;
 11. "strument awtentiku"
 tfisser dokument li jkun sar jew ġie rreġistrat b’mod formali
 bħala strument awtentiku fi Stat Membru u li l-awtentiċità
 tiegħu:
 (a) hija relatata mal-firma u l-kontenut
 tal-istrument, u
 (b) tkun ġiet stabbilita minn awtorità
 pubblika jew awtorità oħra li jkollha s-setgħa għal dak
 il-għan;
 12. “l-Istat Membru
 tal-oriġini” tfisser l-Istat Membru li fih inħarġet l-EAPO;
 13. "Stat Membru
 tal-eżekuzzjoni" tfisser l-Istat Membru li fih ikun stabbilit il-kont
 bankarju li jrid jiġi ppreżervat;
 14. “Awtorità kompetenti” tfisser
 l-awtorità li l-Istat Membru tal-eżekuzzjoni indika bħala kompetenti
 għall-kisba tal-informazzjoni neċessarja dwar il-kont tal-konvenut
 skont l-Artikolu 17, is-servizz tal-EAPO skont l-Artikolu 24 sa 28 u
 d-determinazzjoni tal-ammonti eżenti mill-esekuzzjoni skont l-Artkolu32;
 15. “Domiċilju” tfisser
 domiċilju kif iddeterminat skont l-Artikolu 59 u 60 tar-Regolament
 tal-Kunsill (KE) Nru 44/2001[26];
 Kapitolu 2
 Proċedura għal-kisba ta' EAPO
 Artikolu 5
 Disponibilità
 1. It-Taqsima 1
 għandha tapplika fejn
 (a) ir-rikorrent japplika għal EAPO
 qabel jinfetħu proċeduri ġudizzjarji dwar il-merti tal-każ
 kontra l-konvenut jew fi kwalunkwe mument matul tali proċeduri;
 (b) ir-rikorrent ikun kiseb sentenza,
 tranżazzjoni ġudizzjarja jew strument awtentiku kontra l-konvenut li
 jkunu eżegwibbli fl-Istat Membru tal-oriġini iżda ma jkunux
 għadhom ġew iddikjarati bħala eżegwibbli fl-Istat Membru
 tal-eżekuzzjoni meta din id-dikjarazzjoni tkun meħtieġa.
 2. It-Taqsima 2 tapplika
 għal sitwazzjonijiet meta r-rikorrent japplika għal EAPO wara li jkun
 kiseb sentenza, tranżazzjoni ġudizzjarja jew strument awtentiku
 kontra l-konvenut li, skont il-funzjonament tal-liġi, ikunu eżegwibbli
 fl-Istat Membru tal-eżekuzzjoni jew ikunu ġew iddikjarati bħala
 eżegwibbli hemmhekk.
 Taqsima 1:
 Il-ħruġ ta' EAPO qabel il-kisba ta' titolu eżegwibbli
 Artikolu 6
 Ġuriżdizzjoni
 1. L-EAPO għandu
 jinħareġ minn qorti
 2. Il-ġuriżdizzjoni
 sabiex tinħareġ EAPO għandha tkun f’idejn il-qrati tal-Istat
 Membru fejn il-proċedimenti rigward il-merti tal-każ iridu jiġu
 eżegwiti skont ir-regoli applikabbli dwar il-ġuriżdizzjoni. Fejn
 aktar minn qorti waħda jkollha l-ġuriżdizzjoni
 għas-sustanza tal-kwistjoni, il-qorti tal-Istat Membru fejn ir-rikorrent
 ressaq proċedimenti dwar is-sustanza jew għandu l-intenzjoni li
 jressaq proċedimenti dwar is-sustanza għandu jkollha
 l-ġuriżdizzjoni.
 3. Minkejja l-paragrafu 2,
 il-qrati tal-Istat Membru fejn ikun jinsab il-kont tal-bank għandu
 jkollhom il-ġuriżdizzjoni li joħorġu EAPO li tkun
 eżegwita f'dak l-Istat Membru.
 Artikolu 7
 Kundizzjonijiet għall-ħruġ ta' EAPO
 1. EAPO għandha
 tinħareġ għall-ammont li għalih hija mitluba jew parti
 minnu fejn ir-rikorrent iressaq fatti relevanti, raġonevolment
 issostanzjati mill-provi, sabiex il-qorti tkun sodisfatta minn dawn it-tnejn:
 (a) li t-talba tiegħu kontra l-konvenut
 tkun tidher li hija fondata tajjeb;
 (b) li mingħajr il-ħruġ
 tal-ordni l-eżekuzzjoni konsegwenti ta’ titolu eżistenti jew
 fil-futur kontra l-konvenut x’aktarx tiġi imblukkata jew inkella tkun
 sostanzjalment aktar diffiċli, inkluż minħabba l-fatt li jkun
 hemm riskju reali li l-konvenut jista’ jneħħi, jiddisponi minn jew
 inkella jaħbi l-assi miżmuma fil-kont jew kontijiet bankarji li jridu
 jiġu preżervati.
 2. Jekk ir-rikorrent ikun
 diġà kiseb sentenza, tranżazzjoni ġudizzjarja jew strument
 awtentiku għall-ħlas ta’ somma ta’ flus kontra l-konvenut, liema
 sentenza għandha tkun rikonoxxuta fl-Istat Membru tal-oriġini u
 intitolata għal rikonoxximent fl-Istat Membru tal-eżekuzzjoni skont
 l-istrumenti applikabbli tal-liġi tal-Unjoni, il-kundizzjoni stabbilita
 fil-paragrafu 1 (a) għandha titqies li ġiet sodisfatta.
 Artikolu 8
 Rikors għal EAPO
 1. Ir-rikorsi għal EAPO
 għandhom isiru fil-forma stabbilita fl-Anness I.
 2. Il-formola
 tar-rikors għandha tinkludi dawn li ġejjin kollha:
 (a) l-isem u l-indirizz tar-rikorrent u, fejn
 applikabbli, tar-rappreżentanti tiegħu, u l-isem u l-indirizz
 tal-qorti li quddiemha jitressaq ir-rikors;
 (b) l-isem u l-indirizz tal-konvenut u, fejn
 applikabbli, tar-rappreżentanti tiegħu;
 (c) l-informazzjoni dwar il-kont(ijiet) skont
 l-Artikolu 16, ħlief jekk issir rikjesta biex tinkiseb informazzjoni dwar
 il-kont skont l-Artikolu 17;
 (d) l-ammont tat-talba kif ukoll l-ammont
 tal-interessi u d-drittijiet sakemm dawn ikunu jistgħu jiġu miksuba
 skont l-Artikolu 18,
 (e) deskrizzjoni taċ-ċirkostanzi
 relevanti kollha invokati bħala l-bażi tal-pretensjoni, u, fejn
 applikabbli, tal-interessi mitluba;
 (f) deskrizzjoni taċ-ċirkostanzi
 rilevanti kollha li jiġġustifikaw il-ħruġ tal-ordni
 meħtieġa bl-Artikolu 7 (1) (b);
 (g) deskrizzjoni tal-elementi rilevanti
 kollha li jappoġġjaw il-ġuriżdizzjoni tal-qorti li
 quddiemha titressaq il-kawża;
 (h) lista tal-evidenza fornuta jew offruta li
 għandha tingħata mir-rikorrent;
 (i) fil-każijiet fejn japplika
 l-Artikolu 7(2), kopja tas-sentenza, tranżazzjoni ġudizzjarja
 jew tal-istrument awtentiku li jissodisfaw il-kundizzjonijiet
 meħtieġa biex tiġi stabbilita l-awtentiċità tagħhom;
 (j) dikjarazzjoni dwar jekk saritx
 applikazzjoni quddiem qrati oħra mir-rikorrent għal EAPO jew ordni
 b'effett ekwivalenti taħt il-liġi nazzjonali kif stipulat
 fl-Artikolu 19.
 3. Mar-rikors
 għandhom jintbagħtu d-dokumenti kollha ta’ sostenn.
 4. Ir-rikors jista' jiġi
 ppreżentat b'kull mezz ta' komunikazzjoni, inklużi dawk
 elettroniċi.
 Artikolu 9
 Eżaminar tar-rikors
 1. Il-qorti li quddiemha
 jitressaq rikors għal EAPO għandha teżamina jekk humiex
 issodisfati r-rekwiżiti stabbiliti fl-Artikoli 2, 6, 7 u 8.
 2. Jekk ir-rekwiżiti
 stabbiliti fl-Artikolu 8 ma jkunux sodisfatti u sakemm ma jkunx evidenti li
 t-talba ma tkunx fondata jew ir-rikors ikun inammissibbli, il-qorti
 għandha tagħti lir-rikorrent l-opportunità li jissupplimenta jew li
 jirranġa r-rikors.
 Artikolu 10
 Proċedura ex parte
 Il-konvenut ma għandux jiġi
 mgħarraf bir-rikors jew jinstema' qabel il-ħruġ tal-EAPO, sakemm
 ir-rikorrent ma jitlobx mod ieħor.
 Artikolu 11
 Evidenza
 1. Fejn il-qorti kompetenti tqis
 li ma tistax toħroġ EAPO mingħajr aktar evidenza, hija tista'
 taċċetta tali evidenza fil-forma ta' dikjarazzjonijiet bil-miktub ta'
 xiehda jew esperti.
 2. Il-qorti għandha
 taċċetta xhieda orali biss fejn il-qorti tqis dan bħala
 neċessarju. Fejn ir-rikorrent, xhud jew espert ma jkunx domiċiljat
 fl-istess post bħall-qorti kompetenti, il-qorti għandha
 taċċetta l-produzzjoni tal-prova permezz ta’ konferenza bil-vidjow
 jew permezz ta’ teknoloġija oħra ta’ komunikazzjoni fejn din tkun
 disponibbli.
 Artikolu 12
 Il-garanzija li għandha tiġi pprovduta mir-rikorrent
 Qabel ma toħroġ EAPO, il-qorti
 tista' titlob li jiġi ppreżentat depożitu ta' garanzija jew
 garanzija ekwivalenti mir-rikorrent sabiex jiġi żgurat kumpens
 għal kull dannu li jsofri l-konvenut sal-punt li r-rikorrent huwa
 responsabbli li jikkumpensa tali dannu skont il-liġi nazzjonali.
 Artikolu 13
 It-tnedija tal-proċedimenti dwar is-sustanza
 Meta rikors għal EAPO isir qabel
 jinfetħu l-proċeduri dwar il-merti, ir-rikorrent għandu
 jagħti bidu għal dawn il-proċeduri fi żmien 30 ġurnata
 mid-data tal-ħruġ tal-ordni jew f’perjodu iqsar stabbilit mill-qorti
 emittenti u, fin-nuqqas ta’ dan, l-ordni għandha ssir revokabbli skont
 l-Artikolu 34 (1) (b) jew l-Artikolu 35 (2).
 Taqsima 2:
 Ħruġ ta' EAPO wara l-kisba ta' titolu eżegwibbli
 Artikolu 14
 Kompetenza għall-ħruġ ta' EAPO
 1. Fil-każijiet imsemmija
 fl-Artikolu 5(2), fejn ir-rikorrent ikun kiseb sentenza jew tranżazzjoni
 ġudizzjarja, dan jista’ jitlob li l-qorti li tkun tat is-sentenza jew
 approvat it-tranżazzjoni ġudizzjarja toħroġ EAPO ukoll.
 2. Meta r-rikorrent ikun kiseb
 strument awtentiku, dan jista’ jitlob lill-awtorità kompetenti tal-Istat Membru
 fejn l-istrument awtentiku jkun tfassal u li tkun maħtura għal dan
 il-għan minn kull Stat Membru sabiex toħroġ EAPO ukoll.
 3. Ir-rikorrent jista'
 jindirizza r-rikors għal EAPO direttament lill-awtorità fl-Istat Membru
 tal-eżekuzzjoni li dak l-Istat Membru identifika bħala kompetenti
 għall-ħruġ ta' ordni u nnotifikaha lill-Kummissjoni f'konformità
 mal-Artikolu 48 (minn hawn 'il quddiem “l-awtorità emittenti”).
 4. Fir-rigward tal-proċedimenti
 għall-ħruġ ta' EAPO li ssir referenza għalihom f'din
 it-Taqsima, l-Artikolu 10 għandu japplika.
 Artikolu 15
 Rikors għal EAPO
 1. Ir-rikorsi għal EAPO
 għandhom isiru bl-użu tal-formola tar-rikors ppreżentata
 fl-Anness I.
 2. Il-formola
 tar-rikors għandha tinkludi dawn li ġejjin kollha:
 (a) l-isem u l-indirizz tar-rikorrent u, fejn
 applikabbli, tar-rappreżentanti tiegħu, u tal-qorti li quddiemha
 jitressaq ir-rikors;
 (b) l-isem u l-indirizz tal-konvenut u, fejn
 applikabbli, tar-rappreżentanti tiegħu;
 (c) l-ammont tas-somma speċifikata
 fis-sentenza, fit-tranżazzjoni ġudizzjarja jew fl-istrument awtentiku
 kif ukoll l-ammont ta’ interessi u drittijiet sakemm dawn ikunu assigurati
 skont l-Artikolu 18;
 (d) l-informazzjoni dwar il-kont(ijiet) skont
 l-Artikolu 16, ħlief jekk issir rikjesta biex tinkiseb informazzjoni dwar
 il-kont skont l-Artikolu 17;
 (e) kopja tas-sentenza, tranżazzjoni
 ġudizzjarja jew strument awtentiku li jissodisfaw il-kundizzjonijiet
 meħtieġa biex tiġi stabbilita l-awtentiċità tagħhom;
 (f) dikjarazzjoni li għad ma kienx hemm
 konformità mas-sentenza;
 (g) fejn is-sentenza, it-tranżazzjoni
 ġudizzjarja jew l-istrument awtentiku kienu nħarġu fi Stat
 Membru ieħor
 (i) f’każ ta’ sentenza,
 tranżazzjoni ġudizzjarja jew strumenti awtentiċi li
 għalihom ma tkun meħtieġa l-ebda dikjarazzjoni ta’
 eżegwibbiltà, iċ-ċertifikat rilevanti previst taħt
 l-istrument applikabbli għall-finijiet ta’ eżekuzzjoni fi Stat Membru
 ieħor li jkun akkumpanjat, fejn meħtieġ, bi
 tranżlitterazzjoni jew traduzzjoni skont l-Artikolu 47; jew
 (ii) f’każ ta’ sentenza,
 tranżazzjoni ġudizzjarja jew strument awtentiku li għalihom tkun
 meħtieġa dikjarazzjoni ta’ eżegwibbiltà, id-dikjarazzjoni
 tal-eżegwibbiltà.
 (h) dikjrazzjoni jekk ir-rikorrent ikunx
 ressaq quddiem qrati oħra rikors għal EAPO jew ordni b’effett
 ekwivalenti taħt il-liġi nazzjonali skont l-Artikolu 19.
 3. Ir-rikors jista' jitressaq
 b'kull mezz ta' komunikazzjoni inklużi dawk elettroniċi.
 Taqsima 3:
 Dispożizzjonijiet komuni
 Artikolu 16
 Informazzjoni dwar il-kont
 Sakemm ir-rikorrent ma jitlobx li l-awtorità
 kompetenti titlob informazzjoni dwar il-kont skont l-Artikolu 17, dak
 ir-rikorrent għandu jipprovdi l-informazzjoni kollha fir-rigward
 tal-konvenut u l-kont bankarju jew kontijiet bankarji tal-konvenut
 neċessarja sabiex il-bank jew banek jidentifikaw dak il-konvenut u
 l-kont(ijiet) tiegħu/tagħha, inklużi dawn li ġejjin:
 (a) l-isem sħiħ tal-konvenut,
 (b) l-isem tal-bank li fih il-konvenut
 għandu kont jew diversi kontijiet li jridu jiġu ppreżervati, kif
 ukoll l-indirizz tal-uffiċċju ewlieni tal-bank fl-Istat Membru fejn
 ikun stabbilit il-kont, u
 (c) jew
 (i) in-numru jew in-numri tal-kont(ijiet),
 jew
 (ii) l-indirizz sħiħ tal-konvenut,
 jew
 (iii) meta l-konvenut ikun persuna
 fiżika, id-data tat-twelid jew in-numru tal-karta tal-identità nazzjonali
 jew tal-passaport tagħha, jew
 (iv) fejn il-konvenut huwa persuna
 ġuridika, in-numru ta' dik il-persuna ġuridika fir-reġistru
 tal-impriżi.
 Artikolu 17
 Talba għall-ksib ta' informazzjoni dwar il-kont
 1. Fejn ir-rikorrent ma għandux
 l-informazzjoni kollha dwar il-kont meħtieġa skont
 l-Artikolu 16, dak ir-rikorrent jista' jitlob li l-awtorità kompetenti
 tal-Istat Membru tal-eżekuzzjoni tikseb l-informazzjoni neċessarja.
 Din it-talba għandha ssir fir-rikors għal EAPO.
 2. Ir-rikors għandu
 jinkludi l-informazzjoni kollha disponibbli għar-rikorrent dwar
 il-konvenut u l-kontijiet bankarji tal-konvenut.
 3. Il-qorti jew l-awtorità
 emittenti għandhom joħorġu l-EAPO skont l-Artikolu 21 u
 jinnotifikawha lill-awtorità kompetenti skont l-Artikolu 24.
 4. L-awtorità kompetenti
 għandha tuża l-mezzi xierqa u raġonevoli kollha disponibbli
 fl-Istat Membru tal-eżekuzzjoni sabiex tikseb l-informazzjoni msemmija
 fil-paragrafu 1. Ladarba tinkiseb dik l-informazzjoni, l-awtorità
 kompetenti għandha tinnotifika l-EAPO lill-bank skont l-Artikolu 24.
 5. Il-metodi sabiex tinkiseb
 informazzjoni skont il-liġi nazzjonali sabiex tiġi pprovduta
 lill-Kummissjoni skont l-Artikolu 48 għandha tkun waħda minn
 dawn li ġejjin:
 (a) il-possibbiltà li tobbliga lill-banek kollha
 fit-territorju tagħhom biex jiżvelaw jekk il-konvenut għandux xi
 kontijiet magħhom.
 (b) aċċess mill-awtorità kompetenti
 għall-informazzjoni msemmija fil-paragrafu 1 fejn dik l-informazzjoni
 hija miżmuma mill-awtoritajiet jew amministrazzjonijiet pubbliċi
 f'reġistri jew b'xi mod ieħor.
 6. L-informazzjoni msemmija
 fil-paragrafu 4 għandha tkun adegwata sabiex jiġu identifikati
 l-kont jew kontijiet tal-konvenut, għandha tkun relevanti u mhux
 eċċessiva u tkun limitata għal
 (a) l-indirizz tal-konvenut,
 (b) il-bank jew banek li jkollhom
 għandhom il-kont jew kontijiet tal-konvenut,
 (c) in-numru tal-kont jew kontijiet
 tal-konvenut.
 Artikolu 18
 L-ammont tal-EAPO
 1. Meta l-EAPO
 tinħareġ fuq il-bażi ta’ sentenza, tranżazzjoni
 ġudizzjarja jew strument awtentiku eżegwibbli fl-Istat Membru
 tal-oriġini, ir-rikorrent għandu jkun f’pożizzjoni li jassigura
 l-ammont stabbilit fl-EAPO kif ukoll kwalunkwe interessi u spejjeż kif
 speċifikat fiha.
 2. Fil-każijiet l-oħra
 kollha, ir-rikorrent għandu jkun f’pożizzjoni li jassigura l-ammont
 tat-talba kif ukoll kwalunkwe interessi li jistgħu jakkumulaw fuq
 it-talba.
 Artikolu 19
 Informazzjoni dwar rikorsi pendenti fi qrati oħra
 1. Meta japplika għal EAPO,
 ir-rikorrent għandu jiżvela jekk huwa jkunx ippreżenta
 applikazzjoni lil qorti oħra għal EAPO jew miżura protettiva
 ekwivalenti skont il-liġi nazzjonali kontra l-istess defendant u mmirata
 għall-kisba tal-istess pretensjoni.
 2. Ir-rikorrent għandu
 jinforma lill-qorti li jsirilha r-rikors għal EAPO dwar kull EAPO jew
 miżura protettiva oħra skont il-liġi nazzjonali
 maħruġa skont ir-rikors imsemmi fil-paragrafu 1. F’dan
 il-każ, il-qorti jew l-awtorità emittenti tista’ tiddeċiedi li ma
 toħroġx ordni addizzjonali jekk din tikkunsidra li l-miżuri
 mogħtija diġà jkunu qed jipproteġu biżżejjed
 l-interessi tar-rikorrent.
 Artikolu 20
 Komunikazzjoni u Koperazzjoni bejn il-qrati
 1. Fejn il-qrati ta' Stat Membru
 jirċievu rikors għal EAPO u l-qrati ta' Stat Membru ieħor ikunu
 inkarigati mill-proċedimenti fir-rigward tas-sustanza, dawk il-qrati
 kkonċernati jistgħu jikkoperaw sabiex jiżguraw koordinazzjoni
 tajba bejn il-proċedimenti dwar is-sustanza u l-proċedimenti dwar
 l-EAPO.
 2. B’mod partikolari, il-qorti
 li quddiemha jitressaq ir-rikors għal EAPO tista’ titlob għal
 informazzjoni mingħand il-qorti l-oħra msemmija fil-paragrafu 1
 dwar iċ-ċirkostanzi rilevanti kollha tal-każ jew inkella titlob
 lir-rikorrent biex jikseb tali informazzjoni, bħalma huma r-riskju
 tad-dissipazzjoni tal-assi mill-konvenut jew kwalunkwe rifjut ta’ miżura
 simili mill-qorti li qed teżamina l-merti tal-kwistjoni. Din
 l-informazzjoni tista' tintalab direttament jew permezz ta' punti ta' kuntatt
 tan-Netwerk Ġudizzjarju Ewropew f'materji ċivili u kummerċjali
 stabbilit permezz tad-Deċiżjoni 2001/470/KE[27].
 Artikolu 21
 Ħruġ, Effett u Tul tal-EAPO
 1. Fejn ir-rekwiżiti
 msemmija f'dan il-Kapitolu jiġu ssodisfati, il-qorti jew awtorità
 emittenti għandha toħroġ EAPO.
 2. Fejn l-ordni tkun trid
 tiġi eżegwita fi Stat Membru ieħor, din għandha
 tinħareġ fil-forma stabbilita fl-Anness II.
 3. Fil-każijiet imsemmija
 fl-Artikolu 5(1), il-Qorti għandha toħroġ EAPO mhux aktar minn
 sebat ijiem kalendarji wara li jitressaq ir-rikors.
 4. Fejn jitqies neċessarju
 smigħ orali minħabba ċirkostanzi eċċezzjonali,
 il-qorti għandha ssejjaħ is-smigħ sa mhux aktar minn sebat ijiem
 oħra u għandha toħroġ l-ordni mhux aktar minn sebat ijiem
 wara li jkun sar is-smigħ.
 5. Fil-każijiet imsemmija
 fl-Artikolu 5(2), l-awtorità emittenti għandha toħroġ
 l-EAPO mhux aktar minn tlitt ijiem kalendarji minn meta t
 6. Bla ħsara
 għall-Artikolu 32, l-EAPO għandha twaqqaf milli l-ammont
 speċifikat fiha jiġi trasferit, irtirat jew imneħħi
 mill-konvenut jew mill-kredituri tal-konvenut mill-kont jew kontijiet indikati.
 7. L-EAPO għandha tibqa'
 fis-seħħ
 (a) sakemm titneħħa minn qorti
 skont l-Artikoli 34, 35, 36 jew 40 jew,
 (b) fejn ir-rikorrent kiseb sentenza,
 strument awtentiku jew tranżazzjoni ġudizzjarja dwar is-sustanza li
 huma eżegwibbli fl-Istat Membru tal-oriġini jew fil-każijiet
 imsemmija fl-Artikolu 5(2), sa meta l-effett tal-EAPO jiġi sostitwit
 minn effett ekwivalenti ta' miżura ta' eżekuzzjoni skont il-liġi
 nazzjonali, sakemm fil-każ tal-ewwel ir-rikorrent ikun nieda
 l-proċedimenti tal-eżekuzzjoni fi żmien 30 jum minn meta s-sentenza,
 l-istrument awtentiku jew it-tranżazzjoni ġudizzjarja jkunu ġew
 innotifikati jew ikunu saru eżegwibbli, skont liema minnhom
 isseħħ l-aktar tard.
 Artikolu 22
 Appell kontra rifjut li tinħareġ EAPO
 1. Ir-rikorrent jista' jressaq
 appell kontra t-tranżazzjoni ġudizzjarja jew l-awtorità emittenti, li
 jirrifjutaw rikors għal EAPO quddiem il-qorti u dan għandu jiġi
 nnotifikat lill-Kummissjoni skont l-Artikolu 48.
 2. L-appell għandu
 jitressaq fi żmien 30 jum min-notifika tad-deċiżjoni msemmija
 fil-paragrafu 1.
 Kapitolu 3
 L-eżegwibbiltà u l-eżekuzzjoni tal-EAPO
 Artikolu 23
 Abolizzjoni tal-exequatur
 EAPO maħruġa fi Stat Membru
 wieħed skont l-Artikoli 6(2) u 14(1) għandha tiġi rikonoxxuta u
 tkun eżegwibbli fl-Istati Membri l-oħra mingħajr ma jkun hemm
 ħtieġa għal dikjarazzjoni ta’ eżegwibbiltà u mingħajr
 ma jkun hemm il-possibbiltà li ssir xi oppożizzjoni kontra r-rikonoxximent
 tagħha.
 Artikolu 24
 Notifika ta' EAPO lill-bank
 1. L-EAPO għandha tiġi
 nnotifikata lill-bank jew banek speċifikati fiha skont dan l-Artikolu.
 2. Fejn l-EAPO tkun
 inħarġet minn qorti jew awtorità emittenti fl-Istat Membru
 tal-eżekuzzjoni, in-notifika lill-bank għandha tiġi effettwata
 skont il-liġi ta' dak l-Istat Membru.
 3. Fejn il-qorti li
 toħroġ l-EAPO tinsab fi Stat Membru li mhuwiex l-Istat Membru
 tal-eżekuzzjoni, in-notifika għandha tiġi effettwata skont
 ir-Regolament (KE) Nru 1393/2007 tal-Parlament Ewropew u tal-Kunsill[28].
 Fir-rigward tat-trażmissjoni tal-EAPO,
 għandu japplika dan li ġej:
 (a) Il-persuna jew l-awtorità responsabbli
 min-notifika fl-Istat Membru tal-oriġini għandhom jittrażmettu
 l-EAPO direttament lill-awtorità kompetenti tal-Istat Membru
 tal-eżekuzzjoni.
 (b) Għandhom jintbagħtu d-dokumenti
 li ġejjin:
 (i) Kopja tal-EAPO fil-forma stabbilita
 fl-Anness II li tkun issodisfat il-kundizzjonijiet meħtieġa sabiex
 tiġi stabbilita l-awtentiċità tagħha;
 (ii) fejn ikun meħtieġ,
 tranżlitterazzjoni jew traduzzjoni tal-formola skont l-Artikolu 47;
 (iii) il-formola tan-notifika stabbilita
 fl-Anness I tar-Regolament (KE) Nru 1393/2007 li għandha tkun
 akkumpanjata, fejn meħtieġ, bi tranżlitterazzjoni jew
 traduzzjoni tal-formola skont l-Artikolu 48.
 (c) L-awtorità kompetenti għandha
 tinnotifika l-EAPO lill-bank jew banek speċifikati fiha. L-awtorità
 kompetenti għandha tieħu l-passi kollha neċessarji sabiex
 twettaq in-notifika tal-ordni mhux aktar tard minn tlitt ijiem tax-xogħol
 wara li tkun irċevietha.
 (d) Hekk kif l-ordni tiġi kkomunikata
 lill-bank, l-awtorità kompetenti għandha toħroġ ċertifikat
 ta’ notifika skont l-Artikolu 10 tar-Regolament (KE) Nru 1393/2007 u
 tibagħtu lill-persuna jew l-awtorità li tkun talbet in-notifika.
 Artikolu 25
 Notifika tal-EAPO lill-konvenut
 1. Il-konvenut għandu
 jiġi nnotifikat bl-EAPO u d-dokumenti kollha mressqa lill-qorti jew
 awtorità kompetenti bil-għan li tinkiseb l-ordni mingħajr dewmien bla
 bżonn wara li tkun saret in-notifika lill-bank skont l-Artikolu 24 u
 l-bank ikun ħareġ id-dikjarazzjoni skont l-Artikolu 27.
 2. Jekk il-konvenut ikun
 domiċiljat fl-Istat Membru tal-oriġini, in-notifika għandha ssir
 skont ir-regoli tal-liġi nazzjonali ta' dak l-Istat Membru.
 3. Fejn il-konvenut huwa
 domiċiljat fl-Istat Membru tal-eżekuzzjoni, l-awtorità kompetenti ta'
 dak l-Istat Membru li lilha ġiet trażmessa l-EAPO skont
 l-Artikolu 24(3) għandha tinnotifika l-ordni u d-dokumenti li
 jakkumpanjawha lill-konvenut skont ir-Regolament (KE) Nru 1393/2007.
 4. Jekk il-konvenut huwa
 domiċiljat fi Stat Membru li mhux l-Istat Membru tal-oriġini jew
 l-Istat Membru tal-eżekuzzjoni, l-awtorità kompetenti tal-Istat Membru
 tal-eżekuzzjoni li lilha tkun intbagħtet l-EAPO skont
 l-Artikolu 24(3) għandha tittrażmettiha direttament
 lill-awtorità kompetenti tal-Istat Membru tad-domiċilju tal-konvenut.
 L-awtorità għandha tinnotifikaha lill-konvenut skont
 id-dispożizzjonijiet tar-Regolament (KE) Nru 1393/2007.
 Artikolu 26
 L-implimentazzjoni tal-EAPO
 1. Bank li jiġi nnotifikat
 b'EAPO għandu jimplimentaha immedjatament malli jirċeviha billi
 jiżgura li l-ammont speċifikat fiha ma jiġix trasferit,
 użat jew miġbud mill-kont jew kontijiet indikati fl-ordni jew
 identifikati mill-bank bħala li huma tal-konvenut. Kwalunkwe fondi li
 jaqbżu l-ammont speċifikat fl-EAPO għandhom jibqgħu
 għad-dispożizzjoni tal-konvenut.
 2. Meta l-ordni tasal barra
 l-ħinijiet tax-xogħol, din għandha tiġi implimentata
 immedjatament wara l-bidu tal-perjodu ta’ negozju li jmiss.
 3. Meta l-fondi fil-kont kopert
 mill-EAPO skont il-paragrafu 1 ikunu strumenti finanzjarji, il-valur
 tagħhom għandu jiġi determinat skont ir-rata tas-suq rilevanti
 li tkun tapplika fil-jum tal-implimentazzjoni.
 4. Meta l-munita tal-fondi miżmuma
 fil-kont ma tkunx l-istess bħal dik li fiha tkun inħarġet
 l-EAPO, il-bank għandu jikkonverti l-ammont skont ir-rata tal-kambju
 uffiċjali fil-jum tal-implimentazzjoni.
 5. Ir-responsabbiltà tal-bank
 għal kwalunkwe nuqqas ta’ konformità mal-obbligi stabbiliti f’dan
 l-Artikolu għandha tkun irregolata bil-liġi nazzjonali.
 Artikolu 27
 Dikjarazzjoni mill-Bank
 1. Fi żmien tlitt ijiem
 minn meta tiġi riċevuta l-EAPO, il-bank għandu jinforma
 lill-awtorità kompetenti u lir-rikorrent bl-użu tal-formola stabbilita
 fl-Anness III, jekk u sa liema punt il-kont tal-konvenut ikunx ġie
 ppriżervat. L-awtorità kompetenti għandha fi żmien ġurnata
 waħda ta’ xogħol tinnotifika d-dikjarazzjoni lill-persuna jew
 lill-awtorità li tkun talbet in-notifika skont l-Artikolu 24(3)(a).
 2. Meta l-bilanċ tal-kont
 ikun biżżejjed biex ikopri l-ammont speċifikat fl-EAPO, il-bank
 ma għandux jiżvela l-bilanċ tal-kont tal-konvenut.
 3. Il-bank jista'
 jittrażmetti d-dikjarazzjoni tiegħu permezz ta' mezz sikur ta'
 komunikazzjoni elettronika.
 4. Ir-responsabbiltà tal-bank
 għal kwalunkwe nuqqas ta’ konformità ma’ dan l-obbligu għandha tkun
 irregolata bil-liġi nazzjonali.
 Artikolu 28
 Priżervazzjoni ta' diversi kontijiet
 1. Fejn l-EAPO tkun tkopri
 diversi kontijiet tal-konvenut li jkunu miżmuma fl-istess bank, il-bank
 għandu jimplimenta l-ordni biss sal-ammont speċifikat fiha.
 2. Fejn EAPO waħda jew
 aktar, jew ordnijiet protettivi ekwivalenti skont il-liġi nazzjonali
 nħarġu fuq diversi kontijiet miżmuma mill-konvenut f'banek
 differenti, kemm fl-istess Stat Membru kif ukoll fi Stati Membri differenti,
 ir-rikorrent għandu jkollu d-dmir li jwettaq ir-rilaxx ta' kull ammont
 speċifikat fihom li jaqbeż l-ammont stipulat fl-EAPO. Dan ir-rilaxx
 għandu jitwettaq fi żmien 48 siegħa minn meta tiġi
 riċevuta l-ewwel dikjarazzjoni tal-bank skont l-Artikolu 27 li turi
 tali eċċess. Ir-rikorrent għandu jeżegwixxi r-rilaxx
 permezz tal-awtorità kompetenti tal-Istat Membru tal-eżekuzzjoni
 rispettiv.
 Artikolu 29
 Priżervazzjoni tal-kontijiet konġunti u nominee
 Kontijiet, li mhumiex miżmuma
 esklussivament mill-konvenut jew kontijiet miżmuma minn partijiet terzi
 f'isem il-konvenut jew kontijiet miżmuma mill-konvenut f'isem parti terza,
 skont ir-records tal-bank, jistgħu jiġi ppriżervati biss safejn
 jistgħu jiġu ppriżervati taħt ir-regoli tal-liġi
 nazzjonali li jirregolaw il-kont li għandhom jiġu nnotifikati
 lill-Kummissjoni skont l-Artikolu 48.
 Artikolu 30
 Spejjeż relatati mal-banek
 1. Bank għandu jkun
 intitolat li jitlob il-ħlas jew ir-rimbors tal-ispejjeż
 ikkawżati mill-implimentazzjoni tal-EAPO jew ta' ordni skont
 l-Artikolu 17(4)(a) fejn huwa intitolat għal dan il-ħlas jew
 rimbors fir-rigward ta' ordnijiet b'effett ekwivalenti li huma
 maħruġa skont il-liġi nazzjonali.
 2. Miżati miżmuma
 għall-implimentazzjoni tal-EAPO jew ta' ordni skont
 l-Artikolu 17(4)(a) għandhom jikkorrispondu għal miżati
 fissi uniċi li jiġu stabbiliti minn qabel mill-Istat Membru fejn
 jinsab il-kont u li jirrispettaw il-prinċipji tal-proporzjonalità u
 n-non-diskriminazzjoni.
 3. L-Istati Membri għandhom
 jikkomunikaw lill-Kummissjoni skont l-Artikolu 48 jekk il-banek humiex
 intitolati li jirkupraw l-ispejjeż tagħhom u, jekk inhu hekk,
 l-ammont tal-ħlas skont il-paragrafu 2.
 Artikolu 31
 Spejjeż relatati mal-awtorità kompetenti
 Kull miżata miżmuma minn awtorità
 kompetenti fl-eżekuzzjoni ta' EAPO jew biex tittieħed azzjoni dwar
 talba għal informazzjoni dwar kontijiet kif imsemmija
 fl-Artikolu 17(4) għandha tikkorrispondi ma' miżati fissi
 uniċi stabbiliti mill-Istat Membru relevanti minn qabel li jirrispettaw
 il-prinċipji tal-proporzjonalità u n-non-diskriminazzjoni u jiġu
 nnotifikati lill-Kummissjoni skont l-Artikolu 48.
 Artikolu 32
 Ammonti eżenti mill-eżekuzzjoni
 1. Fejn il-liġi tal-Istat
 Membru tal-eżekuzzjoni tippermetti dan, l-ammonti meħtieġa
 sabiex jiġi assigurat l-għajxien tal-konvenut u tal-familja
 tiegħu fejn il-konvenut tkun persuna fiżika, jew, fejn il-konvenut
 tkun persuna ġuridika, biex tkun assigurata l-possibbiltà li din tissokta
 bl-andament normali tan-negozju, għandhom jiġu eżentati
 mill-eżekuzzjoni tal-Ordni.
 2. L-Istati Membri għandhom
 jinfurmaw lill-Kummissjoni dwar ir-regoli applikabbli skont il-liġijiet
 nazzjonali tagħhom f’sitwazzjonijiet bħal dawn, inklużi liema
 ammonti jew tipi ta’ riċevibbli miżmuma f’kont bankarju huma
 eżenti.
 3. Sal-punt li l-ammont imsemmi
 fil-paragrafu 1 jista' jiġi ddeterminat mingħajr l-għoti
 ta' informazzjoni addizzjonali mill-konvenut, l-awtorità kompetenti tal-Istat
 Membru tal-eżekuzzjoni għandha tiddetermina dak l-ammont, meta
 tirċievi l-EAPO u tinforma lill-bank li dak l-ammont għandu
 jitħalla għad-dispożizzjoni tal-konvenut wara l-implimentazzjoni
 tal-ordni.
 4. Meta tiddetermina l-ammont
 imsemmi fil-paragrafu 1, l-awtorità kompetenti għandha tapplika
 l-liġi tal-Istat Membru li biha hija mwaqqfa, ukoll jekk il-konvenut huwa
 ddomiċiljat fi Stat Membru ieħor.
 Artikolu 33
 Klassifikazzjoni tal-kredituri li jkunu f'kompetizzjoni
 L-EAPO tikkonferixxi l-istess klassifikazzjoni
 daqs strument b’effett ekwivalenti skont il-liġi tal-Istat Membru fejn
 ikun stabbilit il-kont bankarju. L-Istati Membri għandhom jinfurmaw
 lill-Kummissjoni dwar l-istrumenti ekwivalenti u l-klassifikazzjoni
 mogħtija permezz tagħhom skont l-Artikolu 48.
 Kapitolu 4
 Rimedji kontra l-EAPO
 Artikolu 34
 Rimedji tal-konvenut fl-Istat Membru tal-oriġini
 1. Meta l-EAPO
 tinħareġ skont it-Taqsima 1 tal-Kapitolu 2, il-konvenut
 jista' japplika għal
 (a) reviżjoni tal-EAPO fuq il-bażi
 li r-rekwiżiti għall-ħruġ tiegħu ppreżentati
 fl-Artikoli 2, 6 u 7 ma ġewx issodisfati;
 (b) reviżjoni tal-EAPO fuq il-bażi
 li r-rikorrent ikun naqas milli jagħti bidu għall-proċedimenti
 dwar il-mertu tal-każ fil-perjodu ta’ żmien imsemmi fl-Artikolu 13;
 2. Bl-eċċezzjoni
 tar-reviżjoni skont il-paragrafu 1 (b), ir-rikors għar-reviżjoni
 għandu jsir mill-ewwel, fi kwalunkwe każ fi żmien 45
 ġurnata mill-jum li fih il-konvenut isir jaf b’mod effettiv bil-kontenut
 tal-ordni u jkun f’pożizzjoni li jirreaġixxi.
 3. Ir-rikors
 għar-reviżjoni għandu jiġi indirizzat lill-qorti li tkun
 ħarġet l-ordni. Ir-rikors għandu jitressaq bl-użu
 tal-formola stabbilita fl-Anness IV u b'kull mezz ta' komunikazzjoni,
 inklużi dawk elettroniċi.
 4. Ir-rikors għandu
 jiġi nnotifikat lir-rikorrent skont ir-regoli applikabbli
 għan-notifika tad-dokumenti.
 5. Fejn reviżjoni hija
 ġustifikata għal waħda mir-raġunijiet stabbiliti
 fil-paragrafu 1, il-qorti għandha tagħti d-deċiżjoni
 tagħha li twarrab jew timmodifika l-EAPO skont dan, mhux aktar tard minn
 30 jum kalendarju wara n-notifika tar-rikors lir-rikorrent.
 6. Id-deċiżjoni sabiex
 titwarrab jew tiġi mmodifikata l-ordni għandha tkun eżegwibbli
 immedjatament minkejja kull appell li jista' jsir skont l-Artikolu 37,
 sakemm il-qorti ma tiddeċidix, sabiex tipproteġi l-interessi
 tar-rikorrent, li d-deċiżjoni tagħha ssir eżegwibbli biss
 ladarba tkun saret finali.
 7. Id-deċiżjoni
 għandha tiġi nnotifikata immedjatament lill-bank jew banek
 ikkonċernati li għandhom immedjatament jimplimentaw
 id-deċiżjoni billi jiżblukkaw l-ammont ippriżervat b'mod
 sħiħ jew parzjali. Tiġi nnotifikata wkoll immedjatament
 lir-rikorrent skont ir-regoli applikabbli dwar in-notifika tad-dokumenti.
 Artikolu 35
 Rimedji tal-konvenut fl-Istat Membru tal-eżekuzzjoni
 1. Meta l-EAPO
 tinħareġ skont it-Taqsimiet 1 jew 2 tal-Kapitolu 2,
 il-konvenut jista' jitlob li
 (a) l-eżekuzzjoni tal-ordni tiġi
 limitata fuq il-bażi li ċerti ammonti fil-kont huma eżentati
 mill-eżekuzzjoni skont il-liġi tal-Istat Membru fejn ikun stabbilit
 il-kont u li dawn ma ġewx ikkunsidrati jew inkella ma ġewx
 ikkunsidrati b’mod korrett mill-awtorità kompetenti skont l-Artikolu 32;
 (b) l-eżekuzzjoni tal-ordni tiġi
 sospiża fuq il-bażi li
 (i) kienet ingħatat sentenza fl-Istat
 Membru tal-eżekuzzjoni liema sentenza tiċħad it-talba li
 l-eżekuzzjoni tagħha tkun mitluba mir-rikorrent permezz tal-ordni;
 jew
 (ii) il-kont bankarju preżervat ikun
 eżentat mis-sekwestru skont il-liġi li tirrigwarda l-immunità
 mill-eżekuzzjoni tal-Istat Membru fejn ikun stabbilit il-kont.
 2. Meta l-ordni tkun
 ħarġet skont it-Taqsima 1 tal-Kapitolu 2, il-konvenut għandu
 d-dritt li jitlob biex l-ordni tiġi miċħuda fuq il-bażi li
 r-rikorrent ikun naqas milli jagħti bidu għall-proċeduri dwar
 il-merti tal-każ fil-perjodu ta’ żmien stabbilit fl-Artikolu 13.
 3. Meta l-ordni tkun
 ħarġet skont it-Taqsima 2 tal-Kapitolu 2, il-konvenut għandu
 d-dritt li jitlob biex
 (i) l-ordni tiġi miċħuda fuq
 il-bażi li s-sentenza, it-tranżazzjoni ġudizzjarja jew
 l-istrument awtentiku kienu ġew miċħuda fl-Istat Membru
 tal-oriġini;
 (ii) l-eżekuzzjoni tal-ordni tiġi
 sospiża fuq il-bażi li l-eżegwibbiltà tas-sentenza,
 it-tranżazzjoni ġudizzjarja jew l-istrument awtentiku jkunu ġew
 sospiżi fl-Istat Membru tal-oriġini.
 4. Bl-eċċezzjoni
 tar-reviżjoni skont il-paragrafu 2, ir-rikors għar-reviżjoni
 għandu jsir mill-ewwel u fi kwalunkwe każ fi żmien 45
 ġurnata mill-jum li fih il-konvenut ikun sar jaf b’mod effettiv dwar
 il-kontenut tal-ordni u jkun f’pożizzjoni li jirreaġixxi.
 5. Ir-rikors għandu jkun
 indirizzat lill-qrati kompetenti tal-Istat Membru tal-eżekuzzjoni li
 jiġu notifikati mill-Istati Membri skont l-Artikolu 48. Ir-rikors
 għandu jiġi ppreżentat f’forma stampata jew permezz ta’ mezzi
 oħra ta’ komunikazzjoni, inklużi dawk elettroniċi, billi
 tintuża l-formola stabbilita fl-Anness IV.
 6. Ir-rikors għandu
 jiġi nnotifikat lir-rikorrent skont ir-regoli applikabbli
 għan-notifika tad-dokumenti.
 7. Jekk ir-rikors huwa
 ġġustifikat, il-qorti għandha tagħti d-deċiżjoni
 tagħha li twarrab jew timmodifika l-EAPO skont dan, f'mhux aktar minn 30
 jum kalendarju min-notifika tar-rikors lir-rikorrent.
 8. Id-deċiżjoni li
 l-ordni titwarrab jew tiġi mmodifikata għandha tkun eżegwibbli
 immedjatament minkejja kull appell skont l-Artikolu 37, sakemm il-qorti ma
 tiddeċidix, sabiex tħares l-interessi tar-rikorrent, li
 d-deċiżjoni tagħha tkun eżegwibbli biss meta ssir finali.
 Artikolu 36
 Rimedji tal-konvenut fl-Istat Membru tad-domiċilju tiegħu
 Jekk il-konvenut ikun konsumatur, impjegat jew
 persuna assigurata, huwa jista’ jindirizza wkoll ir-rikors
 għar-reviżjoni skont l-Artikoli 34 u 35 lill-qorti kompetenti
 fl-Istat Membru fejn ikun domiċiljat li għandu jiġi nnotifikat
 lill-Kummissjoni skont l-Artikolu 48.
 Artikolu 37
 Id-dritt għall-appell
 Id-dritt għall-appell kontra
 deċiżjoni maħruġa skont l-Artikoli 34, 35 jew 36
 għandu jkun irregolat mil-liġi nazzjonali.
 Artikolu 38
 Id-dritt li tiġi pprovduta garanzija alternattiva
 1. L-awtorità kompetenti
 tal-Istat Membru tal-eżekuzzjoni għandha twaqqaf l-eżekuzzjoni
 tal-EAPO jekk il-konvenut jipprovdi lil dik l-awtorità kompetenti depożitu
 ta’ garanzija għall-ammont speċifikat skont il-paragrafu 2, jew
 assigurazzjoni ekwivalenti, inkluża garanzija bankarja, bħala mezz
 alternattiv biex jiġu salvagwardjati d-drittijiet tar-rikorrent.
 2. L-EAPO għandha
 tispeċifika l-ammont tal-garanzija li jkun meħtieġ sabiex
 titwaqqaf l-eżekuzzjoni tal-ordni.
 Artikolu 39
 Id-dritt ta' partijiet terzi
 Parti terza għandha d-dritt li tqajjem
 oġġezzjonijiet kontra l-EAPO quddiem il-qrati tal-Istat Membru
 tal-oriġini jew tal-eżekuzzjoni sakemm l-ordni jew l-eżekuzzjoni
 tagħha jkunu qed jippreġudikaw id-drittijiet tagħhom.
 Artikolu 40
 Varjazzjoni jew revoka tal-EAPO
 Mingħajr preġudizzju
 għad-drittijiet tal-konvenut skont l-Artikoli 34, 35 u 36, kwalunkwe parti
 tista’ tapplika fi kwalunkwe żmien quddiem il-qorti tal-oriġini
 għal varjazzjoni jew revoka tal-EAPO fuq il-bażi li ċ-ċirkostanzi
 li fuqhom tkun ħarġet l-ordni sadattant kienu nbidlu, inkluż li
 kienet ingħatat sentenza dwar il-merti tal-każ li ċaħdet
 it-talba li l-eżekuzzjoni tagħha l-ordni kellha tassigura jew li
 l-konvenut ħallas it-talba.
 Kapitolu 5
 Dispożizzjonijiet ġenerali
 Artikolu 41
 Rappreżentazzjoni tal-partijiet
 Ir-rappreżentazzjoni minn avukat jew
 professjonista legali ieħor ma għandhiex tkun mandatorja
 fil-proċeduri għall-ħruġ ta’ EAPO skont dan ir-Regolament.
 Artikolu 42
 L-ispejjeż għandhom jinġarru mill-parti li titlef
 1. Il-parti li titlef
 għandha tbati l-ispejjeż tal-proċeduri. Madankollu, il-qorti jew
 it-tribunal ma għandhomx jaġġudikaw spejjeż lill-parti
 rebbieħa li jkunu saru bla bżonn jew inkella li jkunu sproporzjonati
 għat-talba.
 2. Meta l-EAPO tkun
 inħarġet skont it-Taqsima 1 tal-Kapitolu 2, l-ispejjeż
 tal-proċeduri għandhom jiġu aġġudikati mill-qorti li
 tkun responsabbli mill-proċeduri dwar il-merti tal-każ jew mill-qorti
 li tiċħad l-ordni skont l-Artikolu 34 (1) (b) jew l-Artikolu 35
 (2).
 3. Meta l-ordni tkun
 ħarġet skont it-Taqsima 2 tal-Kapitolu 2, l-ispejjeż
 għandhom jiġu stabbiliti mill-awtorità kompetenti li tinforza
 s-sentenza, l-istrument awtentiku jew it-tranżazzjoni ġudizzjarja li
 fuq il-bażi tagħhom tkun ħarġet l-ordni.
 Artikolu 43
 Spejjeż tal-qorti:
 1. L-ispejjeż tal-qorti
 sabiex tinħareġ l-EAPO la għandhom ikunu ogħla
 mill-ispejjeż sabiex tinkiseb miżura ekwivalenti skont il-liġi
 nazzjonali, la għandhom ikunu sproporzjonati għall-ammont tat-talba u
 lanqas ma għandhom jiskoraġixxu lir-rikorrent milli jagħmel
 użu minn din il-proċedura.
 2. L-Istati Membri għandhom
 jinfurmaw lill-Kummissjoni dwar l-ispejjeż tal-qorti applikabbli skont
 l-Artikolu 49.
 Artikolu 44
 Limiti taż-żmien
 Jekk, f’ċirkostanzi straordinarji, ma
 jkunx possibbli għall-qorti, l-awtorità emittenti jew l-awtorità kompetenti
 li jirrispettaw il-limiti ta’ żmien previsti fl-Artikoli 21 (3) u (4),
 24(3) (c), 27(1), 34(5) u (7) u 35(8), il-qorti jew l-awtorità għandhom
 jieħdu l-passi meħtieġa permezz ta’ dawk
 id-dispożizzjonijiet kemm jista’ jkun malajr. Il-qorti jew l-awtorità
 kompetenti kkonċernata għandha tiġġustifika
 ċ-ċirkostanzi straordinarji fuq talba minn kwalunkwe parti.
 Artikolu 45
 Relazzjoni mal-liġi proċedurali nazzjonali
 Il-kwistjonijiet proċedurali kollha li
 mhumiex indirizzati speċifikament f’dan ir-Regolament għandhom
 jiġu rregolati skont il-liġi nazzjonali.
 Artikolu 46
 Relazzjoni ma' strumenti oħra
 1. Mingħajr
 preġudizzju għall-Artikoli 24, 25 u 27, dan ir-Regolament ma
 għandux jippreġudika l-applikazzjoni tar-Regolament (KE) Nru
 1393/2007.
 2. Dan ir-Regolament għandu
 jkun bla ħsara għar-Regolament tal-Kunsill (KE) Nru 44/2001[29].
 3. Dan ir-Regolament għandu
 jkun bla ħsara għall-applikazzjoni tad-Direttiva 95/46/KE
 tal-Parlament Ewropew u tal-Kunsill.
 Artikolu 47
 Rekwiżiti ta' traduzzjoni u tranżlitterazzjoni
 1. Meta jkun hemm
 il-ħtieġa għal tranżlitterazzjoni jew traduzzjoni skont dan
 ir-Regolament, dik it-tranżlitterazzjoni jew traduzzjoni għandha tkun
 fil-lingwa uffiċjali tal-Istat Membru kkonċernat jew, fejn ikun hemm diversi
 lingwi uffiċjali f’dak l-Istat Membru, fil-lingwa uffiċjali jew
 f’waħda mil-lingwi uffiċjali tal-proċeduri tal-qorti tal-post
 tal-eżekuzzjoni, skont il-liġi ta' dak l-Istat Membru.
 2. Għall-finijiet
 tal-formoli msemmija fl-Artikoli 8(1), 15(1), 21(2), 24(3) (b) (ii) u iii) u
 (d), 27(1) u 34(3) jew ta’ kwalunkwe dokumenti oħra li jridu jiġu
 sottomessi mill-partijiet skont l-Artikolu 8(2), 34, 35 jew 36,
 it-tranżlitterazzjonijiet jew traduzzjonijiet jistgħu jkunu wkoll fi
 kwalunkwe lingwa jew lingwi uffiċjali oħra tal-istituzzjonijiet tal-Unjoni
 li l-Istat Membru kkonċernat ikun indika li jista’ jaċċetta.
 3. Kwalunkwe traduzzjoni li ssir
 skont san ir-Regolament għandha ssir minn traduttur ikkwalifikat li jkun
 stabbilit f’wieħed mill-Istati Membri.
 Artikolu 48
 Informazzjoni li għandha tiġi pprovduta mill-Istati Membri
 1. Sa__________ [12-il xahar
 wara d-dħul fis-seħħ tar-Regolament], l-Istati Membri
 għandhom jikkomunikaw lill-Kummissjoni dan li ġej
 (a) l-awtorità kompetenti biex
 toħroġ EAPO skont l-Artikolu 14 (2);
 (b) il-metodi biex tinkiseb l-informazzjoni
 disponibbli skont il-liġi nazzjonali tagħhom skont
 l-Artikolu 17(4);
 (c) il-qorti li quddiemha għandu
 jiġi ppreżentat appell kontra d-deċiżjoni li ma
 tinħariġx EAPO kif hemm imsemmi fl-Artikolu 22;
 (d) l-awtorità kompetenti biex tinforza
 l-EAPO skont il-Kapitolu 3;
 (e) il-limitu sa liema l-kontijiet
 konġunti jew nominee jistgħu jiġu preżervati skont
 il-liġi nazzjonali kif hemm imsemmi fl-Artikolu 29;
 (f) ir-regoli applikabbli għall-ammonti
 eżenti mill-eżekuzzjoni skont il-liġi nazzjonali kif imsemmija
 fl-Artikolu 32;
 (g) il-ħlasijiet fissi ta’ darba
 tal-banek u tal-awtorità kompetenti kif hemm imsemmi fl-Artikoli 30 u 31;
 (h) il-klassifikazzjoni mogħtija lil
 miżuri protettivi b’effett ekwivalenti għal EAPO skont il-liġi
 nazzjonali kif hemm imsemmi fl-Artikolu 33;
 (i) il-qrati kompetenti fl-Istat Membru
 tal-eżekuzzjoni li quddiemhom jista’ jitressaq ir-rikors
 għar-reviżjoni skont l-Artikoli 34 (3) jew 36;
 (j) il-miżati tal-qorti
 għall-ħruġ tal-EAPO kif imsemmija fl-Artikolu 44;
 (k) il-lingwi aċċettati
 għat-traduzzjonijiet tad-dokumenti msemmija fl-Artikolu 47.
 2. L-Istati Membri għandhom
 mingħajr dewmien jikkomunikaw lill-Kummissjoni kwalunkwe tibdil li jsir
 fl-informazzjoni msemmija fil-paragrafu 1.
 3. Il-Kummissjoni għandha
 tagħmel l-informazzjoni kkomunikata lilha skont dan l-Artikolu disponibbli
 għall-pubbliku permezz ta’ kwalunkwe mezzi xierqa, b’mod partikolari
 permezz tan-Netwerk Ġudizzjarju Ewropew fi kwistjonijiet ċivili u
 kummerċjali stabbilit bid-Deċiżjoni 2001/470/KE.
 Artikolu 49
 Emenda tal-Annessi
 Il-Kummissjoni għandu jkollha
 s-setgħa li tadotta atti delegati skont l-Artikolu 50 fir-rigward ta'
 emendi għall-Annessi.
 Artikolu 50
 Atti ddelegati
 1. Is-setgħa li jiġu
 adottati atti ddelegati hija mogħtija lill-Kummissjoni suġġett
 għall-kundizzjonijiet stabbiliti f'dan l-Artikolu.
 2. Id-delega tas-setgħa
 msemmija fl-Artikolu 50 għandha tingħata lill-Kummissjoni
 għal pejodu ta' żmien mhux definit mid-dħul fis-seħħ
 ta' dan ir-Regolament.
 3. Id-delega tas-setgħa
 msemmija fl-Artikolu 50 tista' tiġi rrevokata f'kull żmien
 mill-Parlament Ewropew jew mill-Kunsill. Deċiżjoni ta' revoka
 għandha ttemm id-delega tas-setgħa speċifikata f'dik
 id-deċiżjoni. Hija għandha tidħol fis-seħħ
 fil-jum ta' wara l-pubblikazzjoni tad-deċiżjoni f'Il-Ġurnal
 Uffiċjali tal-Unjoni Ewropea jew f'data aktar tard speċifikata
 fiha. Hija ma għandhiex taffettwa l-validità ta' atti delegati li huma
 diġà fis-seħħ.
 4. Malli hija tadotta att
 delegat, il-Kummissjoni għandha tinnotifikah simultanjament lill-Parlament
 Ewropew u lill-Kunsill.
 5. Att delegat adottat skont
 l-Artikolu 50 għandu jidħol fis-seħħ biss jekk ma
 tkunx ġiet espressa oġġezzjoni la mill-Parlament Eropew u lanqas
 mill-Kunsill fi żmien xahrejn min-notifika ta' dak l-att lill-Parlament
 Ewropew u lill-Kunsill jew jekk, qabel jiskadi dak il-perjodu, il-Parlament
 Ewropew u l-Kunsill it-tnejn li huma jinfurmaw lill-Kummissjoni li ma humiex se
 joġġezzjonaw. Dak il-perjodu għandu jiġi estiż
 b'xahrejn fuq inizjattiva tal-Parlament Ewropew jew tal-Kunsill.
 Artikolu 51
 Monitoraġġ u Reviżjoni
 1. Sa [5 snin wara d-data
 tal-applikazzjoni tiegħu], il-Kummissjoni għandha tippreżenta
 lill-Parlament Ewropew, lill-Kunsill u lill-Kumitat Ekonomiku u Soċjali
 Ewropew rapport dwar l-applikazzjoni ta’ dan ir-Regolament. Ir-rapport
 għandu jinkludi fih valutazzjoni dwar l-operat tal-proċedura u
 l-eżekuzzjoni tal-EAPOs fl-Istati Membri.
 2. Ir-rapport għandu jkun
 akkumpanjat, jekk ikun xieraq, bi proposti sabiex ikun jista’ jiġi adattat
 dan ir-Regolament.
 3. L-Istati Membri għandhom
 jiġbru u jagħmlu disponibbli lill-Kummissjoni informazzjoni dwar
 (a) in-numru ta’ rikorsi għal EAPO,
 in-numru ta’ każijiet li fihom ingħatat l-ordni u l-ammont kopert
 b'kull ordni; u
 (b) in-numru ta’ rikorsi għal
 reviżjoni skont l-Artikoli 34, 35 u 36 u l-eżitu ta’ dawk
 il-proċeduri.
 Kapitolu 6
 Dispożizzjonijiet Finali
 Artikolu 52
 Dħul fis-seħħ
 Dan ir-Regolament għandu jidħol
 fis-seħħ fl-għoxrin jum mill-pubblikazzjoni tiegħu f’Il-Ġurnal
 Uffiċjali tal-Unjoni Ewropea.
 Dan ir-Regolament għandu jorbot fl-intier
 tiegħu u jkun applikabbli direttament fl-Istati Membri skont it-Trattati.
 Għandu japplika minn [24 xahar wara
 d-dħul fis-seħħ tiegħu] bl-eċċezzjoni
 tal-Artikolu 48 li għandu japplika minn [12-il xahar wara d-dħul
 fis-seħħ tiegħu].
 Magħmul fi [...],
 Għall-Parlament Ewropew Għall-Kunsill
 Il-President Il-President
 ANNESS I
 ORDNI EWROPEA
 GĦALL-PRIŻERVAZZJONI TA’ KONT
 FORMOLA TAR-RIKORS
 (Artikolu 8(1) u
 Artikolu 15(1) tar-Regolament (KE) Nru XXX tal-Parlament Ewropew u tal-Kunsill
 li joħloq Ordni Ewropea tal-Priżervazzjoni tal-Kontijiet sabiex
 jiġi ffaċilitat l-irkupru transkonfinali tad-dejn f'materji
 ċivili u kummerċjali)
 Għandha timtela mill-qorti/tribunal
 Numru tal-kawża:
 Riċevuta mill-qorti/tribunal fi: ___/___/_____
 INFORMAZZJONI IMPORTANTI
 JEKK JOGĦĠBOK AQRA L-LINJI GWIDA FIL-BIDU TA’ KULL TAQSIMA – DAWN
 GĦANDHOM JGĦINUK TIMLA DIN IL-FORMOLA
 Lingwa
 Imla din
 il-formola bil-lingwa tal-qorti jew tribunal li lilha jew lilu qed tibgħat
 ir-rikors tiegħek. Innota li l-formola hija disponibbli bil-lingwi uffiċjali
 kollha tal-istituzzjonijiet tal-Unjoni Ewropea fuq il-websajt tal-Atlas
 Ġudizzjarju Ewropew fuq http://ec.europa.eu/justice_home/judicialatlascivil/html/index_mt.htm. Dan jista’ jgħinek sabiex timla l-formola fil-lingwa
 meħtieġa.
 Dokumenti
 ta’ sostenn
 Jekk
 jogħġbok innota li l-formola tar-rikors għandha tkun
 akkumpanjata bi kwalunkwe dokumenti ta’ sostenn jew evidenza, bħalma huma
 kuntratti, fatturi, korrispondenza bejn il-partijiet eċċ.
 Kopja tal-formola tar-rikors u, fejn ikun
 meħtieġ, tad-dokumenti ta’ sostenn, se jintbagħtu lill-konvenut
 wara li l-ordni Ewropea għall-priżervazzjoni tal-kontijiet tkun
 ġiet implimentata mill-bank. Il-konvenut għandu jkollu l-opportunità
 li jitlob reviżjoni tal-ordni Ewropea.
 1.
 Qorti/tribunal
 F’din il-parti jeħtieġ li tidentifika
 l-qorti/tribunal li lilha jew lilu qed tagħmel it-talba tiegħek.
 Lista eżawrjenti ta’ raġunijiet possibbli ta’ ġuriżdizzjoni
 hija inkluża fil-parti 5.
 1.1. Isem:
 1.2. Triq u numru/kaxxa postali:
 1.3. Belt u kodiċi postali:
 1.4. Stat Membru:
 L-Awstrija (AT) □ Il-Belġju (BE) □ Il-Bulgarija (BU)
 □ Ċipru (CY) □ Ir-Repubblika Ċeka (CZ) □
 Il-Ġermanja (DE) □ L-Estonja (ES) □ Il-Greċja (EL)
 □ Spanja (ES) □ Il-Finlandja (FI) □ Franza (FR) □
 L-Ungerija (HU) □ L-Irlanda (IE) □ L-Italja (IT) □
 Il-Litwanja (LT) □ Il-Lussemburgu (LU) □ Il-Latvja (LV) □
 Malta (MT) □ Il-Pajjiżi l-Baxxi (NL) □ Il-Polonja (PL) □
 Il-Portugall (PT) □ Ir-Rumanija (RO) □ L-Isvezja (SE) □ Is-Slovenja
 (SI) □ Is-Slovakkja (SK) □ Ir-Renju Unit (UK) □
 2. Rikorrent
 Din il-parti għandha tidentifika lilek bħala r-rikorrent u
 lir-rappreżentant tiegħek, jekk ikun hemm. Innota li m'intix obbligat
 li tkun rappreżentat minn avukat jew professjonista legali ieħor.
 F’ċerti Stati jista’ ma jkunx biżżejjed li tindika biss kaxxa
 postali bħala l-indirizz, u għalhekk għandek tinkludi l-isem
 tat-triq u n-numru b’kodiċi postali. In-nuqqas ta’ dan jista’ jwassal
 sabiex id-dokument ma jiġix notifikat.
 Taħt "Dettalji oħra"
 tista’ timla informazzjoni li tgħin fl-identifikazzjoni tiegħek,
 pereżempju, id-data tat-twelid tiegħek, il-kodiċi ID personali
 tiegħek jew il-kodiċi tiegħek fir-reġistru tal-kumpaniji.
 2.1. Kunjom, l-ewwel
 isem/l-isem tal-kumpanija jew organizzazzjoni:
 2.2. Triq u numru/kaxxa postali:
 2.3. Belt u kodiċi postali:
 2.4. Pajjiż (jekk Stat Membru, jekk jogħġbok speċifika
 l-kodiċi tal-pajjiż imniżżla fit-taqsima 1):
 2.5. Telefown[30]:
 2.6. Posta elettronika[31]
 2.7. Rappreżentant
 tar-rikorrent, jekk ikun hemm, u dettalji tal-kuntatt*:
 2.8. Dettalji oħra*:
 3.
 Konvenut
 F'din it-taqsima għandek tidentifika l-konvenut
 u, jekk tkun taf, ir-rappreżentant tiegħu. Innota li l-konvenut
 mhuwiex obbligat li jkun rappreżentat minn avukat jew minn professjonista
 legali ieħor.
 F’xi Stati Membri jista’ ma jkunx
 biżżejjed li tagħti biss kaxxa postali bħala l-indirizz, u
 għalhekk għandek tinkludi l-isem tat-triq u numru b’kodiċi
 postali. In-nuqqas ta’ dan jista’ jwassal sabiex id-dokument ma jiġix
 notifikat.
 Jekk ma tistax tagħti l-informazzjoni
 kollha li mhix immarkata bħala fakultattiva(*), inti mitlub tagħti
 l-informazzjoni addizzjonali fil-parti 4.
 3.1. Kunjom, l-ewwel isem, (ismijiet tan-nofs jekk ikun hemm*)/isem
 tal-kumpanija jew organizzazzjoni:
 3.2. Triq u numru/kaxxa postali:
 3.3. Belt u kodiċi postali:
 3.4. Pajjiż (jekk Stat Membru, jekk jogħġbok speċifika
 l-kodiċi tal-pajjiż imniżżla fit-taqsima 1):
 3.5. Telefown*:
 3.6. Posta elettronika*:
 3.7. Rappreżentant tal-konvenut, jekk magħruf, u dettalji
 tal-kuntatt*:
 4. Dettalji
 dwar il-kont bankarju tal-konvenut
 Huwa
 importanti li tagħti kemm jista’ jkun informzzjoni dwar il-kont bankarju
 tal-konvenut biex tiffranka ż-żmien u l-ispejjeż. Jekk ma tistax
 tagħti aktar informazzjoni minn dik indikata fit-Taqsima 4.1., l-awtorità
 kompetenti fl-Istat(i) Membru(i) fejn ikun stabbilit il-kont tipprova tikseb
 informazzjoni addizzjonjali mill-banek jew inkella minn reġistri
 pubbliċi eżistenti. Din il-proċedura, madankollu, tieħu xi
 ftit taż-żmien u jista’ jkollok tħallas xi spejjeż għal
 din l-informazzjoni.
 Jekk tkun trid tippreżerva aktar minn
 kont wieħed, uża folji addizzjonali.
 4.1. Stat Membru fejn jinsab il-kont (jekk jogħġbok
 speċifika l-kodiċi tal-pajjiż imniżżla
 fit-taqsima 1):
 4.2. L-isem tal-bank
 4.3. L-indirizz tal-uffiċċju prinċipali tal-bank: Triq u
 numru/Kaxxa postali, belt u kodiċi postali/pajjiż
 4.4. In-numru tal-kont
 4.5. Telefown/faks tal-bank*:
 4.6. Dettalji oħra dwar it-tip ta' kont*:
 Jekk ma tistax tagħti informazzjoni oħra dwar il-kont
 bankarju ħlief il-pajjiż fejn dan ikun jinstab (4.1.) u jekk ma tkunx
 taf l-indirizz sħiħ tal-konvenut (ara 3.2. u 3.3. aktar ’il fuq),
 element addizzjonali ta’ informazzjoni minn dawn li ġejjin ikun
 meħtieġ:
 4.7. Jekk il-konvenut huwa persuna naturali,
 4.7.1. Id-data tat-twelid tal-konvenut:
 4.7.2. In-numru tal-karta tal-identità nazzjonali tal-konvenut:
 4.7.3. In-numru tal-passaport tal-konvenut:
 4.8. Jekk il-konvenut huwa persuna ġuridika, in-numru ta' dik
 il-persuna ġuridika fir-reġistru tan-negozji:
 5. Ġuriżdizzjoni
 Diġà ksibt sentenza, tranżazzjoni
 ġudizzjarja, strument awtentiku jew tranżazzjoni ġudizzjarja
 kontra l-konvenut?
 Iva || ̈
 Le || ̈
 Jekk iva, għaddi għall-kaxxa 6.
 Jekk le, agħti l-informazzjoni li
 ġejja f'din il-kaxxa u mbagħad għaddi għall-kaxxa 7.
 Ir-rikors tiegħek għandu jiġi ppreżentat lill-qorti jew
 lit-tribunal li jkollhom il-ġuriżdizzjoni li jittrattawh.
 Il-ġuriżdizzjoni għall-ħruġ ta’ Ordni Ewropea
 għall-Priżervazzjoni tal-Kontijiet tkun tal-qorti li jkollha
 l-ġuriżdizzjoni fuq il-merti tal-każ skont ir-regoli tal-istrumenti
 rispettivi tal-liġi Ewropea. Tista’ ssib informazzjoni dwar ir-regoli
 tal-ġuriżdizzjoni fil-websajt tal-Atlas Ġudizzjarju Ewropew
 hawnhekk http://ec.europa.eu/justice_home/judicialatlascivil/html/index_mt.htm.
 Tista’ wkoll tressaq rikors għal Ordni Ewropea
 għall-Priżervazzjoni tal-Kontijiet b’mod dirett fl-Istat Membru fejn
 il-kont ikun stabbilit.
 Din it-taqsima
 tinkludi lista mhux eżawrjenti ta’ raġunijiet possibbli
 għall-ġuriżdizzjoni skont ir-Regolament imsemmi aktar ’il fuq.
 Tista’ wkoll tikkonsulta http://ec.europa.eu/civiljustice/glossary/glossary_mt.htm għal spjegazzjoni dwar ċerti termini legali li
 jintużaw.
 5. Għal liema raġuni taħseb li l-qorti/tribunal għandha/għandu ġuriżdizzjoni? ||
 5.1. Id-domiċilju tal-konvenut || ̈
 5.2. Il-post tal-eżekuzzjoni tal-kuntratt || ̈
 5.3. Il-post fejn iseħħ id-dannu || ̈
 5.4. L-għażla tal-qorti/tribunal kif miftiehma mill-partijiet || ̈
 5.5. Il-post fejn jinstab il-kont bankarju li jrid jiġi preżervat || ̈
 5.6. Raġuni oħra (jekk jogħġbok, speċifika)
 6.
 Sentenza, tranżazzjoni ġudizzjarja jew strument awtentiku
 eżistenti
 6.1. L-isem tal-qorti/tribunal/awtorità oħra: 6.2. Data tad-deċiżjoni: 6.3. Munita: □ Euro (EUR) □ Lev Bulgaru (BGN) □ Koruna Ċeka (CZK) □ Forint Ungeriż (HUF) □ Litas Litwan (LTL) □ Lats Latvjan (LVL) □ Zloty Pollakk (PLN) □ Lira Sterlina (GBP) □ Leu Rumen (RON) □ Krona Svediża (SEK) □ Oħrajn (jekk jogħġbok speċifika l-kodiċi ISO): 6.4. L-ammont li l-konvenut irid iħallas lir-rikorrent skont is-sentenza 6.4.1. L-Ammont tal-kapital: 6.4.2. L-interessi mogħtija fis-sentenza: – Ammont:_____ , jew – rata ... %. L-interessi għandhom jibdew jiddekorru minn ... (jj/xx/ssss) sa ... (jj/xx/ssss). □ L-interessi jibdew jiddekorru mid-data tas-sentenza: – rata ... %. 6.4.3. L-ispejjeż għandu jbatihom il-konvenut □ Le □ Iva. Jekk jogħġbok speċifika liema spejjeż u indika l-ammont (mitlub jew li fil-fatt intefqu). □ Spejjeż tal-qorti: ... □ Spejjeż tal-avukati: .... □ Spejjeż għan-notifika tad-dokumenti: ... □ Oħrajn: ... 6.5. Nikkonferma li s-sentenza, strument awtentiku jew tranżazzjoni ġudizzjarja għadhom ma twettqux □ Iva 6.6. Is-sentenza, strument awtentiku jew tranżazzjoni ġudizzjarja huma bl-operat tal-liġi eżegwibbli fl-Istat Membru tal-eżekuzzjoni jew ġew iddikjarati eżegwibbli hemm? □ Le – jekk jogħġbok għaddi għall-kaxxa 8. □ Iva – jekk jogħbok ehmeż □ iċ-ċertifikat għall-finijiet tal-eżekuzzjoni maħruġ mill-qorti jew l-awtorità kompetenti skont l-istrument applikabbli tal-Unjoni, jew □ id-dikjarazzjoni tal-eżegwibbiltà u mur fil-kaxxa 9. ||
 7.
 L-ammont tat-talba u r-raġunijiet għaliha (ma
 għandhiex timtela jekk imlejt it-Taqsima 6)
 Ordni Ewropea għall-Priżervazzjoni
 tal-Kontijiet tista’ tingħata jekk tippreżenta l-fatti rilevanti, li
 jkunu sostanzjati b’mod raġonevoli b’evidenza, sabiex il-qorti tkun
 sodisfatta li t-talba tiegħek kontra l-konvenut tkun tidher li hija
 fondata fl-ammont li għalih tkun qed tintalab l-ordni.
 7.1. L-ammont tal-kapital tat-talba:
 7.2. L-ammont tal-interessi:
 7.2.1. Interessi kkalkulati sal-jum tar-rikors:
 7.2.2. Rata ...%
 7.3. Raġunijiet li fuqhom ġiet ibbażata t-talba kontra
 l-konvenut:
 7.4. Lista ta’ evidenza (l-evidenza bil-miktub hija mehmuża):
 8. Raġunijiet għaliex hija
 meħtieġa l-ordni Ewropea għall-Priżervazzjoni tal-Kontijiet
 (ma għandhiex timtela jekk irrispondejt 'iva'
 fit-taqsima 6.5.):
 L-Ordni Ewropea għall-Priżervazzjoni
 tal-Kontijiet tista’ tingħata biss jekk tippreżenta l-fatti rilevanti
 li l-eżekuzzjoni ta’ titolu eżistenti jew fil-futur kontra l-konvenut
 x’aktarx tiġi mfixkla jew inkella tkun sostanzjalment aktar diffiċli,
 b’mod partikolari peress li jkun hemm ir-riskju li l-konvenut jista’
 jneħħi, jiddisponi minn jew inkella jaħbi l-assi li jkunu
 miżmuma fil-kont jew kontijiet bankarji li jrid/u jiġi/u
 preżervati/i.
 8.1. Jeżisti riskju li l-konvenut jista’ jneħħi,
 jiddisponi minn jew inkella jaħbi l-assi li jkunu miżmuma fil-kont
 bankarju, jekk inhu hekk agħti aktar informazzjoni dwar
 is-sitwazzjoni :
 8.2. Hemm xi tip ieħor ta’ riskju msemmi fit-test ta’ fuq din il-parti,
 jekk inhu hekk, agħti aktar informazzjoni:
 8.3. Lista ta’ evidenza (l-evidenza bil-miktub hija mehmuża):
 9. Qrati oħra li quddiehom tressaq
 rikors għal miżuri protettivi
 Inti għandek tiżvela jekk ressaqtx xi rikors
 quddiem qorti oħra għal miżura protettiva kontra l-istess
 konvenut bl-għan li tassigura l-istess drittijiet u għandek
 iżżomm lill-qorti li quddiemha ressaqt ir-rikors għall-Ordni
 Ewropea għall-Priżervazzjoni tal-Kontijiet infurmata dwar kwalunkwe
 Ordni Ewropea għall-Priżervazzjoni tal-Kontijiet jew miżura
 protettiva oħra li tkun ingħatat skont il-liġi nazzjonali.
 9.1. Rikorsi għal Ordni Ewropea għall-Priżervazzjoni
 tal-Kontijiet oħra
 9.1.1. L-isem tal-qorti:
 9.1.2. Indirizz tal-qorti
 9.1.3. In-numru ta’ referenza tar-rikors:
 9.1.4. L-ammont tat-talba huwa l-istess bħal mhu qed jintalab hawnhekk?
 □ Iva. □ Le Jekk le, l-ammont li qed jintalab fir-rikors
 l-ieħor u l-munita:
 9.2. Talbiet għal miżura protettiva nazzjonali
 9.2.1. L-isem tal-qorti:
 9.2.2. Indirizz tal-qorti
 9.2.3. In-numru ta’ referenza tar-rikors:
 9.1.4. L-ammont tat-talba huwa l-istess bħal mhu qed jintalab hawnhekk?
 □ Iva. □ Le Jekk le, l-ammont li qed jintalab fir-rikors l-ieħor
 u l-munita:
 10. Data
 u firma
 Jekk
 jogħġbok kun ċert li tikteb ismek b’mod ċar u ffirma u
 niżżel id-data tar-rikors tiegħek fl-aħħar.
 B’dan qed
 nitlob lill-qorti/tribunal tagħti/jagħti Ordni Ewropea
 għall-Priżervazzjoni tal-Kontijiet kontra l-konvenut abbażi
 tat-talba tiegħi.
 Niddikjara li,
 safejn naf jien, l-informazzjoni pprovduta hija vera u mogħtija in bona
 fede.
 Magħmul
 fi :
 Data: ___/___/_____
 Isem u firma:
 Lista
 ta’ dokumenti mehmuża ma’ dan ir-rikors:
 ANNESS II
 ORDNI EWROPEA
 GĦALL-PRIŻERVAZZJONI TA’ KONT
 (L-Artikolu 21 tar-Regolament (KE)
 Nru XXX tal-Parlament Ewropew u tal-Kunsill li joħloq Ordni Ewropea
 tal-Priżervazzjoni tal-Kontijiet sabiex jiġi ffaċilitat l-irkupru
 transkonfinali tad-dejn f'materji ċivili u kummerċjali
 1. Qorti
 tal-oriġini
 1.1 Isem:
 1.2 Indirizz:
 1.3 Triq u numru/kaxxa postali:
 1.4 Belt u kodiċi postali:
 1.5 Stat Membru
 AT □ BE □ BU □CY □ CZ
 □ DE □ EE □ EL □ ES □ FI □ FR □ HU
 □ IE □ IT □ LT □ LU □ LV □ MT □ NL
 □ PL □ PT □ RO □SE □ SI □ SK □ UK
 □
 1.6 Tel./faks/e-mail:
 2. Rikorrent
 2.1. Kunjom u isem/ismijiet/isem
 tal-kumpanija jew organizzazzjoni:
 2.2. Indirizz:
 2.2.1. Triq u numru/kaxxa postali:
 2.2.2. Belt u kodiċi postali:
 2.2.3. Pajjiż (jekk Stat Membru, jekk
 jogħġbok speċifika l-kodiċi tal-pajjiż
 imniżżla fit-Taqsima 1):
 3. Konvenut
 3.1. Kunjom u isem/ismijiet/isem
 tal-kumpanija jew organizzazzjoni:
 3.2. Indirizz:
 3.2.1. Triq u numru/kaxxa postali:
 3.2.2. Belt u kodiċi postali:
 3.2.3. Pajjiż (jekk Stat Membru, jekk
 jogħġbok speċifika l-kodiċi tal-pajjiż
 imniżżla fit-Taqsima 1):
 4. Data u referenza tal-Ordni
 Ewropea għall-Priżervazzjoni ta’ Kont
 4.1. Data
 4.2. Numru ta’ referenza tal-ordni
 5. Kontijiet bankarji li jridu
 jiġu preżervati
 Il-qorti ordnat li l-kont bankarju li ġej
 tal-konvenut irid jiġi ppreżervat sal-ammont indikat fil-punt 6.5:
 5.1. Informazzjoni dwar l-ewwel kont
 bankarju li jrid jiġi ppreżervat
 5.1.1. Stat Membru fejn jinsab il-kont (jekk
 jogħġbok speċifika l-kodiċi tal-pajjiż
 imniżżla fit-Taqsima 1):
 5.1.2. Isem u indirizz tal-bank:
 5.1.3. Numru tal-kont bankarju:
 5.2. Informazzjoni dwar
 it-tieni kont bankarju li jrid jiġi ppreżervat:
 5.2.1. L-Istat Membru fejn il-kont bankarju
 huwa stabbilit:
 5.2.2. Isem u indirizz tal-bank:
 5.2.3. Numru tal-kont bankarju:
 (jekk jogħġbok uża folja separata
 għal kontijiet oħra)
 Meta jkun hemm aktar minn kont bankarju
 wieħed li jrid jiġi ppreżervat, ir-rikorrent huwa obbligat li
 jeżegwixxi r-rilaxx ta’ kwalunkwe ammont preżervat li jaqbeż
 l-ammont indikat fil-punt 6.5. (Artikolu 28(2)).
 NOTA: Jekk ir-rikorrent ma setax jagħti
 informazzjoni oħra għajr l-Istat Membru fejn il-kont huwa stabbilit,
 din l-ordni tista’ tiġi eżegwita biss jekk l-informazzjoni
 meħtieġa tinkiseb mill-awtorità kompetenti fl-Istat Membru
 tal-eżekuzzjoni.
 6. Ammont preżervat
 6.1. Munita
 □ Euro (EUR) Lev Bulgaru (BGN) □
 Koruna Ċeka (CZK) Kroon Estona (EEK) □ Forint Ungeriż (HUF)
 □ Litas Litwana (LTL) □ Lats Latvjana (LVL) □ Zloty Pollakka
 (PLN) □ Lira Sterlina (GBP) □ Leu Rumen (RON) □ Krona Svediża
 (SEK) □ Oħra
 (jekk jogħġbok, speċifika
 l-kodiċi ISO):
 6.2. Ammont tal-kapital:
 6.3. Interessi:
 6.4. Spejjeż (imposti fis-sentenza):
 6.5. Total tal-ammont preżervat:
 7. Sigurtà
 7.1. Ir-rikorrent għandu jipprovdi
 garanzija?
 □ Le
 Iva, għall-ammont ta'
 Munita
 □ Euro (EUR) □ Lev Bulgaru (BGN)
 □ Koruna Ċeka (CZK) □ Kroon Estona (EEK) □ Forint
 Ungeriż (HUF) □ Litas Litwana (LTL) □ Lats Latvjana (LVL)
 □ Zloty Pollakka (PLN) □ Lira Sterlina (GBP) □ Leu Rumen
 (RON) □ Krona Svediża (SEK) □ Oħra (jekk
 jogħġbok speċifika l-kodiċi ISO):
 7.2 L-eżekuzzjoni għandha tintemm
 jekk il-konvenut jipprovdi sigurtà fl-ammont ta’:
 8. Spejjeż
 8.1. Munita
 □ Euro (EUR) □ Lev Bulgaru (BGN)
 □ Koruna Ċeka (CZK) □ Kroon Estona (EEK) □ Forint
 Ungeriż (HUF) □ Litas Litwana (LTL) □ Lats Latvjana (LVL)
 □ Zloty Pollakka (PLN) □ Lira Sterlina (GBP) □ Leu Rumen
 (RON) □ Krona Svediża (SEK) □ Oħra (jekk
 jogħġbok speċifika l-kodiċi ISO):
 8.2. Huwa l-konvenut li għandu jbati
 l-ispejjeż tal-proċeduri, b’mod sħiħ jew parzjali?
 □ Le
 □ Iva. Jekk jogħġbok
 speċifika liema spejjeż u indika l-ammont (mitlub jew impost).
 □ Spejjeż tal-qorti: ...
 □ Spejjeż tal-avukati: ....
 □ Spejjeż għan-notifika
 tad-dokumenti: ...
 □ Oħrajn: ...
 9. Perjodu
 tal-ordni
 L-ordni ssir revokabbli sakemm ir-rikorrent ma
 jagħtix bidu għall-proċeduri dwar il-merti tal-każ sa
 ..............(data) [30 jum mid-data tal-ħruġ tal-ordni][32]
 Magħmul fi
 ................... Data .............................
 ...................................
 Firma u/jew timbru
 ANNESS III
 Dikjarazzjoni mill-Bank
 Informazzjoni lill-awtorità
 kompetenti u lir-rikorrent dwar fondi preżervati bħala riżultat
 ta’ Ordni Ewropea għall-Priżervazzjoni ta’ Kont
 (Art. 27 (1) tar-Regolament (KE) Nru XXX
 tal-Parlament Ewropew u tal-Kunsill li joħloq Ordni Ewropea
 tal-Priżervazzjoni tal-Kontijiet sabiex jiġi ffaċilitat l-irkupru
 transkonfinali tad-dejn f'materji ċivili u kummerċjali)
 Din l-informazzjoni trid tintbagħat
 lill-awtorità kompetenti u lir-rikorrent b’mod elettroniku sigur jew bil-posta.
 1.
 Qorti tal-oriġini
 1.1.
 Isem:
 1.2.
 Indirizz:
 1.2.1.
 Triq u numru/kaxxa postali:
 1.2.2.
 Belt u kodiċi postali:
 1.2.3.
 Stat Membru
 AT □ BE □ BU □CY □ CZ
 □ DE □ EE □ EL □ ES □ FI □ FR □ HU
 □ IE □ IT □ LT □ LU □ LV □ MT □ NL
 □ PL □ PT □ RO □SE □ SI □ SK □ UK
 □
 2. Ordni Ewropea mogħtija
 mill-qorti tal-oriġini
 2.1. Numru ta’ referenza tal-ordni
 Ewropea:
 2.2. Ammont totali li jrid jiġi
 preżervat:
 3. Rikorrent
 3.1. Kunjom u isem/ismijiet/isem
 tal-kumpanija jew organizzazzjoni:
 3.2. Indirizz:
 3.2.1. Triq u
 numru/kaxxa postali:
 3.2.2. Belt u
 kodiċi postali:
 3.2.3. Pajjiż (jekk Stat Membru, jekk
 jogħġbok speċifika l-kodiċi tal-pajjiż
 imniżżla fit-Taqsima 1):
 3.3. E-mail:
 4. Konvenut
 4.1. Kunjom u isem/ismijiet/isem
 tal-kumpanija jew organizzazzjoni:
 4.2. Indirizz:
 4.2.1. Triq u
 numru/kaxxa postali:
 4.2.2. Belt u
 kodiċi postali:
 4.2.3. Pajjiż (jekk Stat Membru, jekk
 jogħġbok speċifika l-kodiċi tal-pajjiż
 imniżżla fit-Taqsima 1):
 5. Fondi preżervati
 5.1. Isem tal-bank:
 5.2. Indirizz tal-bank:
 5.3. Stat
 Membru (jekk jogħġbok speċifika l-kodiċi tal-pajjiż
 imniżżla fit-Taqsima 1):
 5.4 Tel./fax/e-mail
 tal-bank:
 5.5. Ammont
 ta’ flus preżervati:
 Magħmul fi
 ................... Data .............................
 ...................................
 Firma u/jew timbru
 ANNESS IV
 RIKORS GĦAL
 REVIŻJONI
 (Art. 34, 35 u 36 tar-Regolament (KE) Nru XXX
 tal-Parlament Ewropew u tal-Kunsill li joħloq Ordni Ewropea
 tal-Priżervazzjoni tal-Kontijiet sabiex jiġi ffaċilitat l-irkupru
 transkonfinali tad-dejn f'materji ċivili u kummerċjali)
 INFORMAZZJONI IMPORTANTI
 Lingwa
 Imla din il-formola bil-lingwa tal-qorti jew tribunal
 li lilha jew lilu qed tibgħat ir-rikors tiegħek. Innota li l-formola
 hija disponibbli bil-lingwi uffiċjali kollha tal-istituzzjonijiet
 tal-Unjoni Ewropea fuq il-websajt tal-Atlas Ġudizzjarju Ewropew fuq http://ec.europa.eu/justice_home/judicialatlascivil/html/index_mt.htm. Dan jista’ jgħinek sabiex timla l-formola fil-lingwa
 meħtieġa.
 1.
 Rikorrent
 1.1.
 Kunjom u
 isem/ismijiet/isem tal-kumpanija jew organizzazzjoni:
 1.2.
 Indirizz:
 1.2.1.
 Triq u numru/kaxxa postali:
 1.2.2.
 Belt u kodiċi postali:
 1.2.3.
 Pajjiż (jekk Stat Membru, jekk
 jogħġbok speċifika l-kodiċi tal-pajjiż
 imniżżla fit-Taqsima 2):
 2.
 Qorti tal-oriġini (il-qorti li tkun ħarġet l-Ordni
 Ewropea għall-Priżervazzjoni ta’ Kont)
 2.1.
 Isem:
 2.2.
 Indirizz:
 2.2.1.
 Triq u numru/kaxxa postali:
 2.2.2.
 Belt u kodiċi postali:
 2.2.3.
 Stat Membru
 AT □ BE □ BU □CY □ CZ
 □ DE □ EE □ EL □ ES □ FI □ FR □ HU
 □ IE □ IT □ LT □ LU □ LV □ MT □ NL
 □ PL □ PT □ RO □SE □ SI □ SK □ UK
 □
 3.
 Ordni Ewropea għall-Priżervazzjoni ta’ Kont:
 3.1.
 Data u numru ta’
 referenza:
 3.2. Ammont totali li jrid jiġi
 preżervat:
 4.
 L-Istat Membru tal-Eżekuzzjoni
 Stat Membru fejn ġiet eżegwita
 l-ordni (jekk jogħġbok speċifika l-kodiċi tal-pajjiż
 imniżżla fit-Taqsima 2):
 5.
 Rikorrent
 5.1.
 Kunjom u
 isem/ismijiet/isem tal-kumpanija jew organizzazzjoni:
 5.2.
 Indirizz:
 5.2.1.
 Triq u numru/kaxxa postali:
 5.2.2.
 Belt u kodiċi postali:
 5.2.3.
 Pajjiż (jekk Stat Membru, jekk
 jogħġbok speċifika l-kodiċi tal-pajjiż
 imniżżla fit-Taqsima 2):
 Rikjesta
 għal reviżjoni
 Fil-biċċa
 l-kbira tal-każijiet, ir-rikors għal reviżjoni tal-Ordni Ewropea
 għall-Priżervazzjoni tal-Kontijiet għandu jiġi indirizzat
 lill-qorti tal-oriġini. Dan ikun il-każ jekk tkun trid tqajjem xi oġġezzjonijiet
 elenkati fit-Taqsima 6 hawn taħt, b’mod partikolari
 oġġezzjonijiet kontra l-eżistenza jew l-ammont tat-talba jew
 kontra r-riskju ta’ dissipazzjoni tal-assi.
 Jekk tkun trid
 tqajjem xi oġġezzjonijiet kontra l-proċedura ta’
 eżekuzzjoni elenkata fit-Taqsima 7 hawn taħt, b’mod
 partikolari jekk dawn ikunu jikkonċernaw l-ammonti eżentati
 mill-eżekuzzjoni, inti għandek tindirizza r-rikors tiegħek
 lill-qorti fl-Istat Membru tal-eżekuzzjoni.
 Jekk tkun
 saret kawża kontrik fil-kapaċità tiegħek bħala konsumatur,
 impjegat jew bħala persuna assigurata, tkun tista’ tindirizza r-rikors
 tiegħek għal reviżjoni lill-qorti kompetenti fl-Istat Membru
 fejn inti jkollok ir-residenza abitwali tiegħek. F’dan il-każ, jekk
 jogħġbok, immarka l-oġġezzjonijiet li trid tqajjem
 fit-Taqsima 6 u/jew fit-Taqsima 7 u mmarka l-kaxxa fit-Taqsima 8.
 6.
 rikjesta għal reviżjoni fil-qorti tal-oriġini
 N.B. Jekk l-Ordni Ewropea
 għall-Priżervazzjoni tal-Kontijiet tkun ħarġet fuq
 il-bażi ta’ sentenza, tranżazzjoni ġudizzjarja jew strument
 awtentiku eżistenti kontra tiegħek, inti jkollok biss id-dritt li
 tressaq l-oġġezzjonijiet elenkati fil-punt 6.1.1, 6.1.2 u 6.2.
 B’dan jiena qed inressaq rikors għal
 reviżjoni tal-Ordni Ewropea għaliex (jekk jogħġbok
 immarka l-kaxxa xierqa)
 6.1. Il-kundizzjonijiet
 għall-ħruġ tal-Ordni Ewropea għall-Priżervazzjoni
 tal-Kontijiet ma ġewx sodisfatti; għaliex
 6.1.1. □ Ir-regolament ma japplikax
 għat-talba/sentenza tar-rikorrent (Art.2)
 6.1.2. □ Il-qorti tal-oriġini ma
 għandhiex ġuriżdizzjoni (Art. 6 jew Art. 14 (1))
 6.1.3. □ It-talba tar-rikorrent hija
 infondata (Art. 7 (1)), jekk jogħġbok agħti r-raġunijiet:
 6.1.4. □ Ma hemmx ir-riskju
 tat-tneħħija, l-użu jew il-ħabi tal-fondi miżmuma
 fil-kont bankarju (Art. 7(2)), jekk jogħġbok agħti
 r-raġunijiet:
 6.2. □ 6.3. □ Ir-rikorrent kellu
 jintalab jipprovdi garanzija jew garanzija akbar minn dik ordnata mill-qorti
 (jekk jogħġbok agħti r-raġunijiet):
 6.4 □ Ir-rikorrent ma tax bidu
 għall-proċeduri dwar il-merti tal-każ fi żmien 30
 ġurnata mid-data tal-ħruġ tal-ordni jew fil-perjodu iqsar ta’
 żmien stabbilit mill-qorti emittenti.
 7.
 rikjesta għal reviżjoni fl-istat membru
 tal-eżekuzzjoni
 N.B. Jekk l-Ordni Ewropea
 għall-Priżervazzjoni tal-Kontijiet inħarġet fuq
 il-bażi ta’ sentenza, tranżazzjoni ġudizzjarja jew strument
 awtentiku eżistenti kontra tiegħek, inti ma għandekx id-dritt li
 tressaq l-oġġezzjonijiet elenkati fil-punt 7.4.
 B’dan jiena qed inressaq rikors għal
 reviżjoni tal-eżekuzzjoni tal-Ordni Ewropea għaliex (jekk
 jogħġbok immarka l-kaxxa xierqa)
 7.1. L-Ordni Ewropea ġiet eżegwita
 kontra l-liġi tal-Istat Membru tal-eżekuzzjoni għaliex:
 7.1.1. □ Il-konvenut għandu d-dritt
 li jeżenta ċertu ammont ta’ flus u issa ġie ppreżervat dak
 l-ammont ukoll jew parti minnu
 7.1.2. □ Il-kont tal-konvenut huwa
 eżenti mill-eżekuzzjoni skont il-liġi li tirregola l-immunità
 mill-eżekuzzjoni
 7.2. □ L-Ordni Ewropea trid tiġi
 sospiża għaliex ġiet mogħtija sentenza fl-Istat Membru
 tal-eżekuzzjoni li ċaħdet it-talba tar-rikorrent.
 7.3. □ L-Ordni Ewropea għandha
 tiġi miċħuda fuq il-bażi li t-tranżazzjoni
 ġudizzjarja jew l-istrument awtentiku ġew miċħuda fl-Istat
 Membru tal-oriġini.
 7.4. □ Ir-rikorrent ma tax bidu
 għall-proċeduri dwar il-merti tal-każ fi żmien 30
 ġurnata mid-data tal-ħruġ tal-ordni jew fil-perjodu iqsar ta’
 żmien stabbilit mill-qorti emittenti.
 7.5. □ L-Ordni Ewropea trid tiġi
 sospiża fuq il-bażi li l-eżegwibbiltà tas-sentenza,
 it-tranżazzjoni ġudizzjarja jew l-istrument awtentiku ġew
 sospiżi fl-Istat Membru tal-oriġini.
 8.
 rikjesta għal reviżjoni fl-istat membru tad-domiċilju
 tal-konvenut
 L-Ordni Ewropea għall-Priżervazzjoni
 tal-Kontijiet inħarġet kontra tiegħi fil-kapaċità
 tiegħi bħala
 □ konsumatur
 □ impjegat
 □ persuna assigurata.
 Magħmul
 fi : ...
 Data
 (jj/xx/ss):
 Isem
 tal-applikant jew tar-rappreżentant awtorizzat
 Niddikjara li, safejn naf jien, l-informazzjoni
 pprovduta hija vera u mogħtija in bona fede.
 Firma:
 [1] Adottat fil-laqgħa tal-Kunsill Ewropew tal-10 u
 l-11 ta’ Diċembru 2009.
 [2] COM(2010) 171, 20.4. 2010.
 [3] ĠU C 33, 31.1. 1998, p. 3.
 [4] ĠU C 12, 15.1 .2001, p. 1.
 [5] ĠU L 12, 16.1.2001, p. 1.
 [6] Proposta għal Regolament dwar
 il-ġuriżdizzjoni u r-rikonoxximent u l-eżekuzzjoni ta’ sentenzi
 fi kwistjonijiet ċivili u kummerċjali (Riformulazzjoni) - COM (2010)
 748, 14.12.2010.
 [7] Plenarja tal-PE tal-10 ta’ Mejju
 2011. Dokument JURI 2009/2169(INI) tas-16.2.2011, Relatur Arlene
 McCarthy (S-D/Renju Unit).
 [8] Kawża 125/79 Denilauler tal-21 ta’ Mejju
 1980.
 [9] Fil-laqgħa tal-Kunsill Ewropew tas-26 ta’ Marzu
 2010, il-mexxejja tal-Unjoni Ewropea stabbilixxew il-pjan tagħhom
 għal "Ewropa 2020", strateġija biex tissaħħaħ
 il-kompetittività tal-UE u jinħolqu aktar tkabbir u impjiegi, http://ec.europa.eu/europe2020/index_mt.htm
 [10] COM (2006) 618.
 [11] "Intejbu l-eżekuzzjoni
 tad-deċiżjonijiet ġudizzjarji fl-Unjoni Ewropea: it-trasparenza
 tal-assi tad-debitur, is-sekwestru ta’ kontijiet bankarji; l-eżekuzzjoni
 proviżorju u miżuri protettivi",
 http://ec.europa.eu/civiljustice/publications/docs/enforcement_judicial_decisions_180204_en.pdf
 [12] "Studju għall-Valutazzjoni tal-Impatt dwar
 l-abbozz ta’ proposta leġiżlattiva dwar is-sekwestru ta’ kontijiet
 bankarji", CSES Londra, għadu mhux ippubblikat.
 [13] Tilwim kummerċjali u rkupru transkonfinali tad-djun,
 disponibbli hawn:
 http://ec.europa.eu/yourvoice/ebtp/consultations/2010/cross-border-debt-recovery/index_mt.htm
 [14] Il-Proċedura Ewropea għal Talbiet
 Żgħar stabbilita bir-Regolament (KE) Nru 861/2007 u
 l-proċedura ta’ Ordni għall-Ħlas Ewropea stabbilita
 bir-Regolament (KE) 1896/2006.
 [15] Komunikazzjoni mill-Kummissjoni - COM (2010) 573
 19.10.2010.
 [16] ĠU C , , p. .
 [17] ĠU C 12, 15.1.2001, p. 1.
 [18] COM (2006) 618.
 [19] ĠU C 115, 4.5.2010, p. 1.
 [20] ĠU L 324, 10.12.2007, p. 79.
 [21] ĠU L 124, 8.6.1971, p. 1.
 [22] ĠU L 281, 23.11.1995, p. 319.
 [23] ĠU L 166, 11.6.1998, p. 47.
 [24] ĠU L 145, 30.4.2004, p. 1.
 [25] ĠU L 177, 4.7.2008, p. 6.
 [26] ĠU L 12, 16.1.2001, p. 1.
 [27] ĠU L 174, 27.06.2001, p. 25.
 [28] ĠU L 324, 10.12.2007 p. 79.
 [29] ĠU L 12, 16.1.2001, p. 1.
 [30] Fakultattiv
 [31] Fakultattiv
 [32] Japplika biss jekk l-ordni tinħareġ qabel ma
 jibdew il-proċeduri fir-rigward tal-mertu tal-każ